ΠΕΡΙΛΗΨΗ – ΣΕΜΙΝΑΡΙΟ 7 ΠΝΕΥΜΑΤΙΚΟΙ ΝΟΜΟΙ ΤΗΣ ΕΠΙΤΥΧΙΑΣ » Holistic Harmony • Αρμονική Ζωή\nΠΕΡΙΛΗΨΗ – ΣΕΜΙΝΑΡΙΟ 7 ΠΝΕΥΜΑΤΙΚΟΙ ΝΟΜΟΙ ΤΗΣ ΕΠΙΤΥΧΙΑΣ\nΣΕΜΙΝΑΡΙΟ 7 ΠΝΕΥΜΑΤΙΚΟΙ ΝΟΜΟΙ ΤΗΣ ΕΠΙΤΥΧΙΑΣ\nΑπό την Ελένη Λούσση loussihealing2@gmail.com\nΤο συγκεκριμένο σεμινάριο, «ΟΙ 7 ΠΝΕΥΜΑΤΙΚΟΙ ΝΟΜΟΙ» αποτελεί την πεμπτουσία των διδασκαλιών του DEEPACK CHOPRA. Θα μπορούσε να ονομάζεται και: 7 Νόμοι της Πνευματικής Εξέλιξης, της Αρμονίας, ή της Ευτυχίας, της Ζωής, μιας και αναφερόμαστε στις ίδιες αρχές που χρησιμοποιεί η φύση για να δημιουργήσει οτιδήποτε που έχει υλική υπόσταση, οτιδήποτε αντιλαμβανόμαστε με τις αισθήσεις, κάθε τι που μπορούμε να ακούσουμε, να δούμε, να μυρίσουμε, να γευθούμε, ή να αγγίξουμε.\nΌταν αυτή η γνώση ενσωματωθεί στην συνείδησή μας, θα μας προσφέρει την ικανότητα να προσελκύσουμε την Αφθονία σε όλα τα επίπεδα, με άκοπη ευκολία, στην στιγμή που η βάση της ανθρώπινης υπόστασης, είναι η καθαρή Συνειδητότητα, σε ένα πεδίο απεριόριστων πιθανοτήτων. Η ανθρώπινη έκφραση της Θείας Συνειδητότητα είναι προβολή της Θείας Συνειδητότητας σε ένα προσωρινό υλικό σώμα και Νου.\nΔεν είμαστε ούτε το σώμα, ούτε ο Νους, αλλά η καθαρή αγνή Συνειδητότητα πίσω από όλα αυτά, αξιοποιώντας τον Νου και το σώμα, σαν οχήματα, σαν μέσον, σε όλη την διάρκεια της ζωής μας.\nΤο εύλογο ερώτημα λοιπόν που προκύπτει, είναι γιατί να εμπλέκεται η Θεία Συνειδητότητα με την Ύλη, να εμπλέκεται το Πνεύμα με την Ύλη ;\nΟ KRYON, TOMPIAS, SETH κ.α. ισχυρίζονται ότι η έδρα μας είναι στις ανώτερες διαστάσεις, αλλά χρειαζόταν η ανθρωπότητα αυτό το πείραμα , το βίωμα του δυαδισμού, και της ελεύθερης βούλησης, να ξεφύγουμε ή να τηρήσουμε τους νόμους.\nΟι μη ενσαρκωμένες Θείες Συνειδητότητες, οι Άγγελοι, καθώς και τα ζώα, δεν έχουν την ελεύθερη βούληση, που συνεπάγεται συγκεκριμένες συνέπειες θετικές ή αρνητικές, που χρειάζεται να δούμε αν μπορούμε να συνδεθούμε ή να μη συνδεθούμε, με αυτές τις μεγάλες αλήθειες, επιλέγοντας Αγάπη ή φόβο, Ξεχωριστότητα ή ενότητα.\nΕίναι μια θυσία της θαρραλέας ψυχής, θυσιάζει την επίγνωση του αληθινού εαυτού, επιλέγει να βιώσει την άγνοια, την λήθη, την πλάνη, για να ενθυμηθεί την επανένωση, την επαφή με την Πηγή της δημιουργίας και της Ύπαρξης, επαφή με την Θεία Συνειδητότητα που έχει δημιουργήσει το Σύμπαν.\nΗ επαφή με τον αληθινό εαυτό είναι σε σύνδεση με ότι υπάρχει, αν το προβάλουμε υλοποιούμε τις σκέψεις μας, υλοποιούμε την ενέργεια. Η ενεργειακή σκεπτομορφή υλοποιείται σε υλικό αντικείμενο, υλοποίηση της ενέργειας.\nΜε πρόθεση την δημιουργία, δημιουργούμε τα πάντα ( shri Satya Sai baba)\nH σκέψη μας ενεργοποιεί το πεδίο, δεν υπάρχουν ουδέτερες σκέψεις. Οι σκέψεις μας είναι δημιουργοί της πραγματικότητάς μας.\nΥπάρχει όμως ευτυχώς, στην σοφία του σύμπαντος και της ανθρώπινης ύπαρξης, μία ενσωματωμένη καθυστέρηση υλοποίηση της σκέψης,(αδράνεια) για την ασφάλειά μας, επενεργώντας σαν δικλίδα ασφαλείας ,γιατί δεν υπάρχουν μόνο θετικές, αλλά και αρνητικές σκεπτομορφές, διαφορετικά θα γινόταν άμεση υλοποίηση, όλων των αρνητικών σκέψεων.\nΟΙ ΟΡΟΙ ΤΗΣ ΕΠΙΤΥΧΙΑΣ\nΗ επιτυχία στην ζωή θα μπορούσε να ορισθεί: 1. Ως η συνεχής αύξηση και επέκταση της ευτυχίας, της ευδαιμονίας, η επαφή δηλαδή και η ενσωμάτωση των ποιοτήτων της ψυχής 2. Σταδιακή πραγμάτωση αξιόλογων στόχων. 3. Η ικανότητα ικανοποίησης της επιθυμίας χωρίς προσπάθεια, στην στιγμή που είμαστε ο συνδετικός κρίκος μεταξύ θείας συνειδητότητας και Ύλης, δημιουργοί της πραγματικότητας μας, και συν δημιουργοί του σύμπαντος, και έχουμε έρθει με αυτό τον σκοπό.\nΕπιτυχία λοιπόν, είναι η ικανότητα να πραγματοποιούμε τις επιθυμίες και στόχους μας με άκοπη ευκολία, βρισκόμενοι στην ροή της δημιουργίας\nΗ επιτυχία περιλαμβάνει επίσης την καλή ολιστική υγεία, την ενεργητικότητα, τον ενθουσιασμό για την ζωή, τις υγιείς ολοκληρωμένες ανθρώπινες σχέσεις, την ελευθερία της έκφρασης, την ψυχοσωματική σταθερότητα και ισορροπία, την Ηρεμία, την γαλήνη και διαύγεια του πνεύματος ,την δημιουργικότητα, επίσης και την υλική αφθονία, που είναι μέρος όλων αυτών.\nΑφθονία επίσης είναι να διευρύνουμε την ουσία της Αγάπης, της Ελευθερίας, που είναι συνώνυμα της αφθονίας, τις γνώσεις,. Αφθονία σημαίνει μια συνεχής δυναμική ροή του δίνουμε και παίρνομε με αποστασιοποίηση στο αποτέλεσμα, απελευθερωμένοι από την προσκόλληση σώνει και καλά να πάρουμε από όπου δώσαμε.\nΗ ουσία της αφθονίας είναι η επαφή με τον εσώτερο ανώτερο εαυτό, με το πνεύμα.\nΣτην ουσία είμαστε το θείο μεταμφιεσμένο, και οι Θεοί και Θεές που ενυπάρχουν μέσα μας σε εμβρυϊκή μορφή, ζητούν να εκδηλωθούν, να υλοποιηθούν, να ολοκληρωθούν, μέσα από μια διαδικασία από την οποία το ανεκδήλωτο (άκτιστο φως) εκδηλώνεται.\nΌταν αρχίσουμε να βιώνουμε την ζωή μας συνεχώς και όχι περιστασιακά, σαν μια έκφραση του θείου, ερχόμενοι σε επαφή και αναγνωρίζοντας την θεότητα μέσα μας, την ουσία του αληθινού εαυτού, τότε μόνο θα γνωρίσουμε την αληθινή έννοια του όρου επιτυχία.\nΣύμφωνα με την Κβαντική φυσική τα πάντα είναι ενέργεια. Το 99% είναι ΚΕΝΟ. Η δική μας Συνειδητότητα το φαντάζεται συμπαγές.\nΌτι αντιλαμβανόμαστε έρχεται από το ανεκδήλωτο, είναι ενέργεια, η δική μας συνειδητότητα το φαντάζεται διαφορετικό. Οι ψευδαισθήσεις του νου συντελούν στο να μη το βλέπουμε. Όσο θέλουμε να είμαστε σ’ αυτό το πεδίο ,το δημιουργούμε. Η αίσθηση ξεχωριστότητας σωμάτων και Ύλης είναι μια ψευδαίσθηση. Είμαστε προσωρινά κύματα ύλης που συντηρούνται. Η πραγματική φύση μας είναι καθαρή Συνειδητότητα που υπάρχει πίσω από αυτό . Το φως πέρα από το φιλμ δημιουργεί στην οθόνη ότι υπάρχει.\nΌλα δηλαδή δημιουργούνται από την θεία συνειδητότητα. Δημιουργούμε ότι υπάρχει, και εκφραζόμαστε μέσα από αυτό. (παράδ. Φως ρεύμα λάμπα)\nΤο πεδίο εμφανίζεται με καμπυλότητες εκεί που υπάρχουν αντικείμενα. Οι περιορισμένες αισθήσεις μας δεν μας επιτρέπουν να το αντιληφθούμε. Ή αίσθηση ότι υπάρχουν ξεχωριστά σώματα είναι μια δημιουργία, μια ψευδαίσθηση του νου. Τα αντικείμενα τα διακρίνουμε μεταξύ τους μέσα από στενά όρια. Αυτή η φυσική των ορίων έχει τελειώσει. Κανένα αντικείμενο δεν έχει συγκεκριμένα όρια, επεκτείνεται στο άπειρο. Όσο θέλουμε να είμαστε σε αυτό, ο εγκέφαλος παραμένει αδρανής, και τα θεωρεί μαγεία ή παραψυχολογία.\nΟ περιορισμός των αισθήσεων δεν μας το επιτρέπει. Αν δούμε τον Ήλιο π.χ. τη Φωτόσφαιρα σε άλλα μήκη κύματος, βλέπουμε περιοχές που δεν βλέπουν τα μάτια. Η φωτόσφαιρα επεκτείνεται μέχρι τα όρια του ηλιακού μας συστήματος, και πέρα από αυτό, γεμίζει τα πάντα.\nΤα ηλεκτρόνια που γνωρίσαμε στην φυσική του Λυκείου, είναι χωρίς όρια, ένα ενεργειακό ρευστό όπου βρίσκεται σε πλαίσια, αλλά χωρίς όρια.\nΟι αισθήσεις μας διαθέτουν 3 αδυναμίες .α) Η όρασή μας διακρίνει ένα απειροελάχιστο της ακτινοβολίας β) αντικείμενα με μικρότερη διάμετρο δεν τα βλέπουμε γ) δεν μπορούμε να ξεχωρίσουμε την απόσταση απειροελάχιστων σωματιδίων (σκόνης, μόρια, αέρα) τα βλέπουμε σαν ενωμένα.\nΑν μπορούσαμε να διακρίνουμε όλες της ακτινοβολίες, όλα θα ήταν ενοποιημένα με το φως, ένα ενιαίο ενεργειακό ρευστό.\nΤο κενό που δεν μπορούν να αντιληφθούν οι αισθήσεις μας θα το βλέπαμε σαν ένα πύκνωμα ενέργειας Θα βλέπαμε μέσα από τα άτομα, τα πρωτόνια, νετρόνια, τα στοιχεία δηλαδή που τα αποτελούν.\nΕΝΝΟΙΑ ΤΟΥ «ΝΟΜΟΥ»\nΠριν αρχίσουμε να καθορίζουμε ξεχωριστά τους 7 πνευματικούς νόμους, θα ήταν χρήσιμο να κατανοήσουμε την έννοια του νόμου.\nΝόμος είναι η διαδικασία μέσω της οποίας ο παρατηρητής γίνεται το αντικείμενο της παρατήρησης. Η ενοποίηση, το όλον, η διαδικασία μέσω της οποίας ο ονειρευτής υλοποιεί το ονείρεμα.\nΤα πάντα στο Σύμπαν, στην Δημιουργία, οτιδήποτε μπορούμε να αντιληφθούμε με τις αισθήσεις, είναι αποτέλεσμα, γεννιούνται από την μετατροπή του ανεκδήλωτου σε εκδηλωμένο, του άγνωστου και αόρατου, σε εκδηλωμένο και ορατό.\nΌλες οι φάσεις της δημιουργίας είναι διαδικασίες μέσα από τις οποίες ο Εαυτός ή η Θεότητα αυτοεκφράζεται.\nΠηγή όλης της δημιουργίας είναι το Θείο ή πνεύμα. Διαδικασία της δημιουργίας είναι η θεότητα ή ο νους σε κίνηση. Το αντικείμενο της δημιουργίας είναι το Υλικό σύμπαν (συμπεριλαμβανομένου και του υλικού μας σώματος)\nΑυτά τα τρία συστατικά της πραγματικότητας- Πνεύμα Νους και Σώμα, ή παρατηρητής, διαδικασία παρατήρησης και αντικείμενο παρατήρησης– είναι ουσιαστικά το ίδιο πράγμα. Όλα προέρχονται από το ίδιο σημείο.\nΤο πεδίο της καθαρής δυνατότητας που είναι φύση ανεκδήλωτη.\nΟι φυσικοί νόμοι του Σύμπαντος, συνιστούν την πραγματικότητα αυτή της συνειδητότητας σε κίνηση.\nΌταν κατανοήσουμε και εφαρμόσουμε αυτούς τους νόμους στην ζωή μας, έχουμε την δυνατότητα να δημιουργήσουμε ότι θελήσουμε, στην στιγμή που και η φύση χρησιμοποιεί ακριβώς τους ίδιους νόμους, για να δημιουργήσει ένα γαλαξία, ένα δάσος, ένα άστρο ή μια ανθρώπινη οντότητα, μπορούν να φέρουν και την εκπλήρωση των πιο βαθιών επιθυμιών και υλοποίηση των στόχων μας.\nΓνωρίζοντας και τηρώντας τον πνευματικό νόμο, εναρμονιζόμαστε με την φύση και αποκτούμε ότι κι αν θελήσουμε, με ξεγνοιασιά, χαρά και αγάπη, χωρίς προσκόλληση στο όποιο αποτέλεσμα.\nΗ υλική αφθονία σε όλες της τις εκφάνσεις, είναι ένα μόνο από τα πράγματα που κάνει το ταξίδι πιο ευχάριστο, όμως μη ξεχνάμε ότι συμπεριλαμβάνεται η καλή υγεία, η ενέργεια, οι ολοκληρωμένες ανθρώπινες σχέσεις πλαισιωμένες με αγάπη αποδοχή και κατανόηση, αγάπη και αποδοχή του εαυτού μας, αναγνώριση της θεότητας μέσα μας, ελευθερία έκφρασης και δημιουργίας, διαύγεια πνεύματος, ψυχοσωματική ισορροπία , και αποταύτιση από την προσκόλληση στο αποτέλεσμα.\nΗ ΕΠΙΤΥΧΙΑ ΒΡΙΣΚΕΤΑΙ ΣΤΟ ΤΑΞΙΔΙ ΚΑΙ ΟΧΙ ΣΤΟΝ ΠΡΟΟΡΙΣΜΟ.\nΣΕΜΙΝΑΡΙΟ 7 ΝΟΜΟΙ ΤΗΣ ΕΠΙΤΥΧΙΑΣ – ΜΑΘΗΜΑ 2\nΒΑΣΙΣΜΕΝΟ ΣΤΙΣ ΔΙΔΑΣΚΑΛΙΕΣ ΤΟΥ DEEPAK CHOPRA\nΑρχικά, γίνεται μια αναφορά στις διδασκαλίες του SETH .\nO SETH είναι ένα πνεύμα που έχει ολοκληρώσει όλες τις ενσαρκώσεις, και μέσω του διάμεσου της Jane Roberts, η οποία μάλιστα ήταν αντίθετη σε όσα τις μετέφερε, μας μεταφέρει την εμπνευσμένη διδασκαλία του για την υλοποίηση των σκέψεων, και πως δημιουργούμε αποκλειστικά εμείς την πραγματικότητα μας.\nΔΙΔΑΣΚΑΛΙΕΣ ΤΟΥ SETH ΜΕΣΩ ΤΗΣ JANEROBERTS (Διάμεσο )ΣΤΟ ΘΕΜΑ ΤΗΣ ΥΛΟΠΟΙΗΣΗΣ\nΌταν εισέρχομαι στο σύστημά σας, κινούμαι δια μέσου μιας σειράς νοητικών και ψυχικών γεγονότων. Τα γεγονότα αυτά εσείς θα τα ερμηνεύσετε σαν χώρο και χρόνο, και χρησιμοποιώ αυτούς τους όρους συχνά, γιατί πρέπει να μιλάω στην γλώσσα την δική σας και όχι την δική μου.\nΚάθε σκέψη, και κάθε συναίσθημα ή συγκίνηση, αυτόματα αποκτά υπόσταση, σαν απλή ή πολύπλοκη ηλεκτρομαγνητική μονάδα, πράγμα που οι επιστήμονές σας δεν έχουν ακόμα διαπιστώσει.\nΚάθε φορά που κατευθύνετε προς κάποιο άτομο σκέψεις έντονα φορτισμένες συναισθηματικά, του στέλνετε και ένα ομοίωμα του εαυτού σας, μια πραγματική εικόνα κάτω από την ένταση της υλοποιημένης σκέψης.\nΕίστε φτιαγμένοι από τα ίδια συστατικά που είναι φτιαγμένη μια καρέκλα, μια πέτρα, ένα μαρούλι, ένα πουλί. Σε μια γιγαντιαία συνεργατική προσπάθεια ολόκληρη η συνειδητότητα συνενώνεται για να δημιουργήσει τις μορφές που υπάρχουν γύρω σας, μέσα στο πεδίο της αντιληπτικότητας σας\nSeth H οντότητα, ή, µε άλλα λόγια, η ψυχή, έχει πιο πολύπλοκη (πολυδιάστατη)φύση και πολύ πιο δημιουργικό περιεχόμενο απ’ ότι της απέδωσαν ποτέ ακόµα και οι θρησκείες σας. Χρησιμοποιεί άπειρους τρόπους αντιληπτικότητας κι έχει υπό τον έλεγχό της πολλά άλλα είδη Συνειδητότητας. H ιδέα σας για την ψυχή είναι σίγουρα περιορισµένη, λόγω της τρισδιάστατης αντίληψης σας.\n. Δεν ξέρω πώς να το εξηγήσω, αλλά σε δική σας ορολογία υπάρχει φως µέσα στο σκοτάδι. Το φως έχει περισσότερες εκδηλώσεις από τη φυσική του εκδοχή, ώστε, ακόµη και όταν δεν εκδηλώνεται φυσικά, υπάρχει φως παντού, και αυτό το φως είναι η πηγή της φυσικής σας εκδοχής και των φυσικών του νόµων.\n4. Η ύλη δηµιουργείται συνεχώς, αλλά κανένα συγκεκριµένο αντικείµενο δεν είναι από µόνο του συνεχές. Για παράδειγµα, δεν υπάρχει κανένα φυσικό αντικείµενο που να µην φθείρεται µε το χρόνο.\n5. Αντί γι’ αυτό υπάρχουν συνεχείς δηµιουργίες ψυχικής ενέργειας µέσα σ’ ένα φυσικό πλαίσιο που φαίνεται να έχει µία λίγο ή πολύ συµπαγή εµφάνιση.\n6. Η ενέργεια που προβάλλεται σε κάθε είδος δοµής, ψυχικής ή φυσικής, δεν µπορεί να αναιρεθεί, αλλά πρέπει να ακολουθεί τους νόµους της συγκεκριµένης µορφής στην οποία έχει προσωρινά µορφοποιηθεί.\nMία βασική διαφορά ανάµεσα στο δικό µου περιβάλλον και στο δικό σας είναι ότι εσείς πρέπει να υλοποιείτε τις σκέψεις σας σα φυσική ύλη. Θυµηθείτε επίσης ότι αν η φυσική πραγµατικότητα είναι µε την ευρύτερη έννοια µια αυταπάτη, τότε είναι µία αυταπάτη που τη δηµιουργεί µία ακόµα µεγαλύτερη αυταπάτη. Όµως, η αυταπάτη αυτή καθ’ αυτή, έχει κάποιο νόηµα και κάποιο σκοπό.\nH τρισδιάστατη εµπειρία είναι ένα αξιόλογο κέντρο για µάθηση. H προσωπικότητά σας, όπως την ξέρετε, µαζί και οι αναµνήσεις της, θα διατηρηθούν, αλλά αυτό είναι µονάχα ένα µέρος του όλου εαυτού σας, όπως η παιδική σας ηλικία, σ’ αυτή τη ζωή σας, είναι µεν ένα σηµαντικό µέρος της τωρινής σας προσωπικότητας, αλλά τώρα είστε κάτι πολύ παραπάνω από παιδί.\nΘα συνεχίσετε να µεγαλώνετε και να εξελίσσεστε, και θα γνωρίσετε και άλλα περιβάλλοντα, όπως αφήσατε πίσω σας την παιδική ηλικία. Aλλά τα περιβάλλοντα δεν είναι αντικειμενικά πράγματα, δεν είναι ένα συνονθύλευμα αντικειμένων που υπάρχουν ανεξάρτητα από σας.\nOι επιστήμονές σας τελικά μαθαίνουν αυτό που οι φιλόσοφοι ξέρουν εδώ και αιώνες, ότι ο νους μπορεί να επηρεάσει την ύλη, αλλά έχουν ακόμα ν’ ανακαλύψουν ότι ο νους µμπορεί να δημιουργήσει ύλη. Αντίθετα, η φυσική μορφή σας, το σωματικό σας περιβάλλον, είναι η φυσική υλοποίηση των σκέψεών σας, των συναισθημάτων σας και των ερμηνειών σας.\nO “εσώτερος εαυτός” είναι εκείνος που διαμορφώνει το σώμα µετατρέποντας, µε κάποιο μαγικό τρόπο, τις σκέψεις σας και τα συναισθήματά σας σε φυσικά µέλη.\nTο κάθε συναίσθηµα, συγκίνηση ή σκέψη, έχει τη δικιά του ηλεκτροµαγνητική πραγµατικότητα, που είναι και µοναδική.\nKατά κάποιον τρόπο, τα τρισδιάστατα αντικείµενα δηµιουργούνται όπως περίπου δηµιουργούνται οι εικόνες στην τηλεόραση, αλλά µε µία µεγάλη διαφορά. Aν δεν είσαι συντονισµένος σε αυτή την ειδική συχνότητα, τότε δεν θ’ αντιλαµβάνεσαι τα φυσικά αντικείµενα καθόλου.\nKαθένας από σας ενεργεί σα µετασχηµατιστής. Aσυνείδητα και αυτόµατα µετατρέπει εξαιρετικά πολύπλοκες ηλεκτροµαγνητικές µονάδες σε φυσικά αντικείµενα.\nKάθε σκέψη και κάθε συναίσθηµα ή συγκίνηση αυτόµατα αποκτά υπόσταση σαν απλή ή πολύπλοκη ηλεκτροµαγνητική µονάδα, πράγµα που οι επιστήµονές σας δεν έχουν ακόµα διαπιστώσει.\nMπορούµε, µε την έννοια τη δικά σας, να βρισκόµαστε ταυτόχρονα σε πολλά µέρη γιατί συνειδητοποιούµε την αληθινή κινητικότητα της συνειδητότητας. Tώρα, κάθε φορά που κατευθύνετε προς κάποιο άτοµο σκέψεις έντονα φορτισµένες συναισθηµατικά, του στέλνετε κι ένα οµοίωµα του εαυτού σας, µια πραγµατική εικόνα κάτω από την ένταση της υλοποιηµένης σκέψης.\nTα υλικά αντικείµενα είναι το αποτέλεσµα ενός άλλου είδους έκφρασης. Tα δηµιουργείτε ακριβώς όπως δηµιουργείτε τις λέξεις. Δεν εννοώ ότι τα δηµιουργείτε µε τα χέρια σας ή βιοµηχανικά, εννοώ ότι τα αντικείµενα είναι φυσικά υποπροϊόντα της εξέλιξης του είδους σας όπως είναι και οι λέξεις.\nΔεν γνωρίζετε πώς µεταφράζετε τα σύµβολα αυτά πάνω σ’ αυτήν την σελίδα σε σκέψεις και µετά τ’ αποθηκεύετε ή πώς τα κάνετε να λειτουργούν για σας. Aφού οι µηχανισµοί της φυσιολογικής οµιλίας σας είναι τόσο λίγο γνωστοί στο συνειδητό επίπεδο δεν πρέπει να σας προκαλεί κατάπληξη ότι δεν έχετε συναίσθηση των πιο περίπλοκων εργασιών που εκτελείτε, όπως είναι η συνεχής δηµιουργία του υλικού σας περιβάλλοντος σαν ένα τρόπο επικοινωνίας και έκφρασης.\nMόνο αν κατανοήσει κανείς την φύση της συνεχούς µετάφρασης σκέψεων και επιθυµιών σε υλικά αντικείµενα, µπορεί να συνειδητοποιήσει την αληθινή του εξάρτηση από τις περιστάσεις, τον χρόνο και το περιβάλλον.\nΣτον ίδιο “χώρο” που υπάρχει ο κόσµος σας, συνυπάρχουν κι άλλα είδη συνειδητοτήτων. Δεν διακρίνουν τα υλικά σας αντικείµενα γιατί η πραγµατικότητά τους αποτελείται από µία διαφορετική δοµή καµουφλαρίσµατος. Δεν τους αντιλαµβάνεστε και δεν σας αντιλαµβάνονται.\nYπάρχουν 4 σηµεία απόλυτου συντονισµού που τέµνουν όλες τις πραγµατικότητες.\nAυτά τα σηµεία συντονισµού λειτουργούν επίσης και σαν κανάλια µέσα από τα οποία ρέει η ενέργεια και σαν αόρατα µονοπάτια που οδηγούν από την µία πραγµατικότητα στην άλλη. Λειτουργούν επίσης και σαν µετασχηµατιστές και σας παρέχουν πολλή από την παραγωγική ενέργεια που σας είναι απαραίτητη για να δηµιουργείτε.\nMόνο αν κατανοήσει κανείς την φύση της συνεχούς µετάφρασης σκέψεων και επιθυµιών, όχι σε σκέψεις, σ’ αυτήν την περίπτωση, αλλά σε υλικά αντικείµενα, µπορεί να συνειδητοποιήσει την αληθινή του εξάρτηση από τις περιστάσεις, τον χρόνο και το περιβάλλον.\nO χώρος σας είναι γεµάτος µε τα δευτερεύοντα σηµεία συντονισµού και όπως θα δείτε και αργότερα, αυτά είναι απαραίτητα για να µπορέσετε να µετατρέψετε σκέψεις και συναισθήµατα σε ύλη. Όταν µία σκέψη ή ένα συναίσθηµα αποκτήσει µία ορισµένη ένταση, αυτόµατα έλκει τη δύναµη ενός από αυτά τα σηµεία και τότε φορτίζεται και κατά κάποιον τρόπο αυξάνεται, όχι όµως σε µέγεθος.\nAυτά τα σηµεία επηρεάζουν αυτό που εσείς ονοµάζετε χρόνο και χώρο. Γι αυτό υπάρχουν ορισµένα σηµεία µέσα στον χρόνο και στον χώρο (µε τους δικούς τους όρους πάντοτε) που βοηθούν περισσότερο από άλλα και όπου και οι ιδέες και η ύλη φορτίζονται περισσότερο. Πρακτικά αυτό θα πει ότι τα κτίρια αντέχουν µεγαλύτερο χρονικό διάστηµα µε δικά σας λόγια, οι ιδέες που παίρνουν µορφή θα είναι σχετικά αιώνιες. Oι πυραµίδες είναι ένα παράδειγµα γι αυτό που µιλάµε.\nAυτά τα σηµεία συντονισµού – είτε κυρίου συντονισµού, είτε δευτερεύοντα – αντιπροσωπεύουν συσσωρεύσεις ή ίχνη ανόθευτης ενέργειας, υπερβολικά µικροσκοπικής αν το δει κανείς από την άποψη του όγκου – µικρότερης από οποιοδήποτε µόριο – που γνωρίζουν οι επιστήµονές σας, αλλά που αποτελείται από ατόφια ενέργεια. Όµως αυτή η ενέργεια πρέπει να ενεργοποιηθεί. Mέχρι τότε θα βρίσκεται σε ύπνωση και δεν µπορεί να ενεργοποιηθεί υλικά.\nTώρα, αυτό είναι πολύ απλοποιηµένο αλλά η υποκειµενική εµπειρία οποιασδήποτε συνειδητότητας εκφράζεται αυτόµατα σαν ηλεκτροµαγνητικές µονάδες ενέργειας. Aυτές υπάρχουν “κάτω” από το πεδίο οποιασδήποτε συνειδητότητας που εκφράζεται αυτόµατα σαν ηλεκτροµαγνητικές µονάδες ενέργειας. Aυτές υπάρχουν “κάτω” από το πεδίο της ύλης. Eίναι αν θέλετε µόρια που µόλις έχουν αρχίσει να υπάρχουν και δεν έχουν ακόµη φανερή υλική µορφή.\nAυτές οι µονάδες είναι φυσικές εκπορεύσεις από όλων των ειδών τις συνειδητότητες. Σπάνια υπάρχουν µεµονωµένοι αλλά ενεργούν από κοινού κάτω από ορισµένους νόµους.\nH σχετική τους “διάρκεια” εξαρτάται από την αρχική ένταση που τις δηµιούργησε. Δηλαδή την ένταση γύρω από την αρχική σκέψη, συναίσθηµα, ερέθισµα ή αντίδραση που τις δηµιούργησε. Kαι πάλι, απλοποιώντας πάρα πολύ τα πράγµατα εδώ, µπορούµε να πούµε ότι κάτω από ορισµένες συνθήκες οι µονάδες αυτές συµπυκνώνονται σε ύλη.\nΈνα µόριο θα έµοιαζε µεγάλο σαν πλανήτης δίπλα σε µία τέτοια µονάδα. Tα άτοµα και τα µόρια, οι πλανήτες και αυτές οι ηλεκτροµαγνητικές µονάδες είναι απλά διαφορετικές εκδηλώσεις των ίδιων αρχών που δηµιουργούν τις ίδιες τις µονάδες. Eίναι µόνο η σχετική θέση σας, η συγκέντρωσή σας σ’ ένα έκδηλο χώρο και χρόνο που κάνει αυτά όλα να μοιάζουν τόσο απίθανα.\nKάθε σκέψη ή συναίσθηµα λοιπόν υπάρχει σαν ηλεκτροµαγνητική ενεργειακή µονάδα ή σαν ένας συνδυασµός µονάδων που κάτω από ορισµένες συνθήκες …, αναδύονται µέσα στη δοµή της ύλης. Aυτή η ανάδυση σε ύλη συµβαίνει σαν ένα ουδέτερο “αποτέλεσµα” άσχετα από την φύση οποιασδήποτε σκέψης ή συναισθήµατος.\nNοερές εικόνες, συνοδευόµενες από δυνατό συναίσθηµα, µπορούν να γίνουν, λοιπόν, το σχεδιάγραµµα πάνω στο οποίο θα δηµιουργηθεί ένα αντίστοιχο υλικό αντικείµενο ή κατάσταση ή γεγονός.\nH ένταση, λοιπόν, ενός συναισθήµατος ή µίας σκέψης ή νοερής εικόνας, είναι τελικά ο σηµαντικός παράγοντας που καθορίζει την επακόλουθη υλοποίηση. H ένταση είναι ο κορµός γύρω από τον οποίο σχηµατίζονται οι ηλεκτροµαγνητικές µονάδες ενέργειας.\nΠριν κλείσω το θέµα πάντως, θα ήθελα να σας θυµίσω ότι αυτές οι εκπορεύσεις εγείρονται σε διάφορους βαθµούς από κάθε συνειδητότητα και όχι µόνο από τη δική σας.\nAυτό περιλαµβάνει και την κυτταρική συνειδητότητα, έτσι ώστε ένα αόρατο πλέγµα ηλεκτροµαγνητικών µονάδων διαπερνάει ολόκληρη την ατµόσφαιρά σας. Kαι πάνω σ’ αυτό το πλέγµα και από αυτό το πλέγµα σχηµατίζεται στη συνέχεια η ύλη.\nΤο επίπεδό σας είναι ένας χώρος εξάσκησης στο χειρισµό της ενέργειας.\nΑντιλαµβάνεστε τα σώµατά µας σαν αντικείµενα, µε όγκο, αποτελούµενα από οστά και σάρκα. Αλλά έχουν επίσης δοµή από ήχο, φως και ηλεκτροµαγνητικές ιδιότητες που δεν τις αντιλαµβάνεστε.\nΤο άτοµο είναι φτιαγµένο να νιώθει αδύναµο, στο έλεος των γιατρών και νοσοκόµων.\nΟ ασθενής ωθείται να µεταφέρει τη δική του αίσθηση δύναµης σε άλλους, πράγµα που µεγαλώνει ακόµη πιο πολύ τη δυστυχία του. Αυτό µε τη σειρά του ενισχύει την αίσθηση αδυναµίας που δηµιούργησε την κατάστασή του.\nΗ Ασθένεια είναι η αποτυχία να λυθεί ένα νοητικό ή ψυχολογικό πρόβληµα µε σωστό τρόπο… Η ενέργεια που θα χρησιµοποιούνταν στην επίλυση του προβλήµατος ξοδεύεται για τη διατήρηση της ασθένειας. Εποµένως είναι απαραίτητο να γίνει µια προσπάθεια, όσο το δυνατόν γρηγορότερα, για την επίλυση του προβλήµατος, το οποίο πρέπει βέβαια να αποκαλυφθεί από το εγώ, που το έχει αποφύγει.\nΗ αρρώστια και ο πόνος είναι τα αποτελέσµατα λανθασµένης κατεύθυνσης της δηµιουργικής ενέργειας. Εντούτοις, είναι µέρος της δηµιουργικής δύναµης. Δεν προέρχονται από πηγή διαφορετική από την υγεία και τη ζωτικότητα. Ο πόνος δεν είναι καλός για την ψυχή, εκτός κι αν σας διδάσκει πώς να σταµατήσετε να υποφέρετε. Αυτός είναι ο σκοπός του.\nΥπάρχουν διάφορα βασικά αξιώµατα µεγαλύτερης σηµασίας και πολλά µικρότερης.\n1: Ενέργεια και δράση είναι βασικά το ίδιο, αν και καµία από τις δύο δεν πρέπει να ταυτίζεται απαραίτητα µε τη φυσική κίνηση.\n2: Όλα τα αντικείµενα έχουν την απαρχή τους βασικά στη νοητική δράση. Η νοητική δράση είναι εστιασµένη ψυχική ενέργεια.\n3 : Η διάρκεια δεν είναι θέµα χρόνου αλλά έχει σε σχέση µε την ένταση.\n4. Τα αντικείµενα είναι ποσά ενέργειας που γίνονται αντιληπτά µε εξαιρετικά ιδιαίτερο τρόπο.\n5: Η σταθερότητα στην αλληλουχία του χρόνου δεν είναι απαραίτητη προϋπόθεση για ένα αντικείµενο, παρά µόνο σαν βασικό αξίωµα µέσα στο φυσικό σύµπαν.\n6. : Ο χώρος σαν περιορισµός δεν υπάρχει.\n7. : Το παρόν στο χώρο είναι εδώ περισσότερο αντιληπτό.\n8. : Οι µόνοι περιορισµοί µέσα στην εσωτερική πραγµατικότητα είναι νοητικοί περιορισµοί , ή ψυχικοί περιορισµοί.\nΌταν νιώθετε να διεγείρονται δυσάρεστα συναισθήματα, πάρτε λίγο χρόνο και προσπαθήστε να καθορίσετε την πηγή τους. Οι απαντήσεις είναι διαθέσιµες πολύ περισσότερο από ότι πιστεύατε πριν.\nΑποδεχτείτε αυτά τα συναισθήµατα σαν δικά σας αυτή τη στιγµή.\nΜην τα καταπιέζετε, µην τα αγνοείτε και µην προσπαθείτε να τα αντικαταστήσετε µε αυτά που θεωρείτε καλές σκέψεις.\nΚαταρχήν να έχετε επίγνωση της πραγµατικότητας των συναισθηµάτων σας. Καθώς µε το χρόνο αποκτάτε επίγνωση των πεποιθήσεών σας, θα δείτε πώς αυτές προκαλούν αυτόµατα συγκεκριµένα συναισθήµατα.\nΈνας άνθρωπος που είναι σίγουρος για τον εαυτό του δεν θυµώνει µε το παραµικρό που του συµβαίνει, ούτε κουβαλάει κακίες. Όµως, ένας άνθρωπος που φοβάται για την αξία του, κάτω από παρόµοιες συνθήκες οργίζεται.\nΗ ελεύθερη ροή των συναισθηµάτων θα σας οδηγήσει πίσω στις συνειδητές πεποιθήσεις σας, αν δεν την παρεµποδίσετε.\nΑν, για παράδειγµα, το σύµπαν ήταν ένας πίνακας ζωγραφικής, ο ζωγράφος θα είχε ξεκινήσει µε ένα πλαίσιο από φως, ένα αστάρι, στο οποίο όλοι οι οργανισµοί του κόσµου συµπεριλαµβάνονται, αν και όχι σε λεπτοµέρεια. Έπειτα µέσα σε µια δηµιουργικότητα, που προέρχεται από τον ίδιο τον πίνακα, τα χρώµατα θα εµπλουτίζονταν, τα είδη θα έφθαναν την απεικόνισή τους, τα παραπετάσματα θα έπεφταν και οι θάλασσες θα φούσκωναν µε την παλίρροια.\nΣτο δικό σας σύστηµα πραγµατικότητας µαθαίνετε τι είναι νοητική ενέργεια και πώς να τη χρησιµοποιείτε. Το κάνετε αυτό µεταµορφώνοντας διαρκώς τις σκέψεις και τα συναισθήµατά σας σε φυσικές µορφές.\nΑντιλαµβανόµενοι το εξωτερικό περιβάλλον, παίρνετε µια καθαρή εικόνα της εσωτερικής σας ανάπτυξης. Αυτό που φαίνεται να είναι µια αντίληψη, ένα αντικειµενικό συγκεκριµένο γεγονός, ανεξάρτητο και ξεχωριστό από εσάς τον παρατηρητή, είναι η φυσική υλοποίηση των εσωτερικών συναισθηµάτων, της ενέργειας και του νοητικού περιβάλλοντος του παρατηρητή.\nΑντιµετωπίζοντας το υλικό σύστηµα, η συνειδητότητα περνάει µία από τις σοβαρότερες διαδικασίες στην εκµάθηση του χειρισµού της ίδιας της ενέργειάς της.\nΟ φόβος, τα αποτελέσµατα της κακοδιαχείρισης και η τρωτότητα είναι οι µέθοδοι διδασκαλίας που κάθε ψυχή έχει αποδεχτεί πριν από την είσοδό της στο σύστηµά σας.\nΤο άνθος – για το βολβό που το δηµιουργεί και του υπενθυµίζει την ανάπτυξή του (το πιθανό µέλλον του) – είναι σαν τον µελλοντικό εαυτό σας σε δική σας ορολογία, ή τον πιο προχωρηµένο εαυτό σας, που έχει τις απαντήσεις και στον οποίο µπορείτε πραγµατικά να στηριχτείτε πρακτικά. Μπορείτε να δείτε τους θεούς µε τον ίδιο τρόπο, αλλά σε µεγαλύτερη κλίµακα και να κατανοήσετε κατά συνέπεια ότι µπορείτε να στηριχτείτε πάνω τους.\nΔεν υπάρχει άλλη διέξοδος από το να µάθετε ή να καταστρέψετε το όλο σύστηµα.\nΣε κανένα άλλο σύστηµα πραγµατικότητας δεν υπάρχουν τόσο δραστικοί όροι. Γι’ αυτό το λόγο ο εσώτερος εαυτός αναχαιτίζει πολλή από τη γνώση του. Δεν πρέπει να στηριχθεί στο πολύ βασικό γεγονός ότι µέσα και πίσω από το σύστηµα υπάρχει ανακούφιση.\nΠρέπει να πιστέψετε στη φυσική πραγµατικότητα και να αποδεχτείτε την τρωτότητα.\nΤο πνεύµα σας ενώθηκε µε τη σάρκα και µπήκε µέσα στη σάρκα, για να βιώσει έναν κόσµο απίστευτου πλούτου, για να βοηθήσει στη δηµιουργία µιας διάστασης πραγµατικότητας χρωµάτων και µορφής.\nΤο πνεύµα σας γεννήθηκε µέσα σε σάρκα για να εµπλουτίσει µια θαυµάσια περιοχή της επίγνωσης των αισθήσεων, για να νιώσει την ενέργεια διαµορφωµένη σε υλική µορφή. Είστε εδώ για να χρησιµοποιήσετε, να απολαύσετε και να εκφραστείτε µέσα από το σώµα. Είστε εδώ για να βοηθήσετε στη µεγάλη διεύρυνση της συνειδητότητας.\nΔεν είστε εδώ για να κλαίτε για τα βάσανα της ανθρώπινης κατάστασης, αλλά για να την αλλάξετε όταν δεν τη βρίσκετε της αρεσκείας σας, µέσα από τη χαρά, τη δύναµη και τη ζωτικότητα που υπάρχει µέσα σας, να δηµιουργήσετε το πνεύµα όσο µπορείτε πιο πιστό και όµορφο µέσα στη σάρκα. .\nΓι’ αυτό το λόγο το παρόν είναι το σηµείο δύναµης στην τρέχουσα ζωή σας, όπως τη θεωρείτε. Αν δώσετε µεγαλύτερη δύναµη στο παρελθόν, τότε δεν θα νιώθετε αποτελεσµατικός και θα αρνηθείτε στον εαυτό σας τη δική σας ενέργεια.\nΚατά κάποιον τρόπο κάθε νύχτα ταξιδεύετε µπρος και πίσω µέσα από ατµόσφαιρες και σηµεία εισόδου, για τα οποία δεν έχετε επίγνωση. Στον ύπνο σας πραγµατικά ταξιδεύετε, ξανά, σ’ εκείνες τις απέραντες αποστάσεις ανάµεσα στη γέννηση και το θάνατο.\nΗ συνειδητότητά σας, όπως τη θεωρείτε, υπερβαίνει αυτά τα άλµατα και κρατά τη δική της αίσθηση συνέχειας.\nΕιρηνικές σκέψεις, ιδιαίτερα εν µέσω χάους, προσφέρουν µεγάλη ενέργεια. Άνθρωποι που µπορούν να αγνοήσουν τη φυσική παρουσία πολέµων και σκόπιµα κάνουν ειρηνικές σκέψεις θα πετύχουν – αλλά στη δική σας ορολογία η λέξη “ήρεµος” έφθασε να σηµαίνει άνευρος, ανεπαρκής, χωρίς ενέργεια.\nΈνα από τους πιο βασικούς ορισµούς, σχεδόν ακατανόητος στο δικό σας λεξιλόγιο, η ενέργεια δεν διαιρείται. Δεν µπορεί να υπάρχουν ποσότητες ή µέρη της, επειδή δεν αποτελεί οντότητα όπως µια πίτα, για να µπορεί να κατατµηθεί.\nΕπίσης φαίνεται ότι κάθε έµβρυο πρέπει φυσιολογικά να επιθυµεί να µεγαλώσει, να αναδυθεί ολόκληρο από τη µήτρα της µητέρας του και να αναπτυχθεί σε φυσιολογικό παιδί και ενήλικα. Όµως, υπ’ αυτούς τους όρους εξίσου πολλά έµβρυα θέλουν την εµπειρία της εµβρυακής κατάστασης χωρίς να περάσουν στα άλλα στάδια. Δεν έχουν καµία πρόθεση να φθάσουν στην πλήρη ανθρώπινη ανάπτυξη. Στην πραγµατικότητα, πολλά έµβρυα διερευνούν αυτό το στοιχείο ύπαρξης αµέτρητες φορές πριν αποφασίσουν να συνεχίσουν πιο πέρα και να βγουν από τη µήτρα.\nΤα έµβρυα που δεν αναπτύσσονται συνεισφέρουν παρόλα αυτά στο συνολικό βίωµα του σώµατος και νιώθουν επιτυχηµένα µέσα στη δική τους ύπαρξη. Η κατανόηση αυτών των θεµάτων µπορεί να βοηθήσει πολύ στην απάντηση της ερώτησης για τους θανάτους και τις ασθένειες της νεαρής ηλικίας και τις αποβολές.\nΦανταστείτε σαν σε παιχνίδι, όσο το δυνατόν περισσότερο, τις ανησυχίες σας να αποµακρύνονται. Μπορεί να βοηθήσει αν φανταστείτε µπαλόνια µε ετικέτες, στο ένα ασφάλεια, στο άλλο υγεία κλπ. – και να τα φαντάζεστε να πετούν µακριά ή να σκάζουν ή οτιδήποτε. Επαναλαµβάνω ότι αυτό πρέπει να γίνει σαν παιχνίδι. Μπορεί να εκπλαγείτε και να ενθουσιαστείτε σαν παιδιά µε ένα καινούριο παιχνίδι.\nΤαυτόχρονα, ιδιαίτερα τα µικρά παιδιά έχουν ακόµη αίσθηση ενότητας µε το σύµπαν και µε όλη τη ζωή, ακόµη κι όταν αρχίζουν να ξεχωρίζουν τον εαυτό τους σε ορισµένα επίπεδα από την ολότητα της ζωής για να αναζητήσουν την ικανοποίηση. Βλέποντας τον εαυτό τους ξεχωριστό και ανεξάρτητο από τα άλλα άτοµα, διατηρούν ακόµη µια εσωτερική γνώση και ανάµνηση της αλλοτινής εµπειρίας της ενότητας µε τη ζωή σαν σύνολο.\nΓΙΑ ΑΥΤΟ ΕΙΝΑΙ ΑΠΑΡΑΙΤΗΤΟ ΝΑ ΚΑΛΛΙΕΡΓΟΥΜΕ ΘΕΤΙΚΕΣ ΣΚΕΨΕΙΣ ΚΑΙ ΣΥΝΑΙΣΘΗΜΑΤΑ ΓΙΑ ΤΟΝ ΕΑΥΤΟ ΜΑΣ ΚΑΙ ΤΟΥΣ ΑΛΛΟΥΣ.\nΑΚΟΛΟΥΘΕΙ ΜΙΑ ΕΠΕΞΗΓΗΜΑΤΙΚΗ ΣΥΝΟΠΤΙΚΗ ΑΠΟΨΗ ΤΟΥ ROBERT ELIA NAJEMY\nΟι σκέψεις μας υλοποιούνται στον χώρο-χρόνο. Η ψυχή είναι πολυδιάστατη φύση, έχει άπειρους τρόπους αντιληπτικότητας\nΤα αντικείμενα υπάρχουν σαν σκέψεις για ένα χρονικό διάστημα. Διατηρούνται από ψυχική ενέργεια και κάποια στιγμή αποσυνδέονται\nΚάθε σκέψη έχει ένα μέλλον, μπορεί να υπάρχει μόνο όσο προβάλλεται. Ότι υπάρχει στο υλικό σύμπαν, υπάρχει όσο προβάλλεται από τις φυσικές δυνάμεις.\nΕίμαστε μια αυταπάτη. Επιλέξαμε αυτό το σκηνικό για πρόκληση δημιουργίας. Δεν είμαστε αυτό, είτε πετύχουμε ή όχι, αυτό δεν αλλάζει. Δεν είμαστε η προβολή στην Ύλη. Όταν τελειώσει η εμπειρία της ενσάρκωσης, ερχόμαστε σε επαφή με όλες τις μνήμες που περιλαμβάνονται σε όλες τις ενσαρκώσεις μας.\nΟ νους μπορεί να επηρεάσει την ύλη, καθώς επίσης και να δημιουργήσει την ύλη.\nΕίμαστε δημιουργία των σκέψεων και συναισθημάτων μας. Η δύναμη της υλοποίησης των σκέψεων. Ενεργούμε σαν μετασχηματιστές ενέργειας. Σκέψη και συναίσθημα αποκτούν υπόσταση. Όλα είναι δημιουργία του νου. Υπάρχουν κι άλλα είδη Συνειδητότητας που δεν τα αντιλαμβανόμαστε ούτε μας αντιλαμβάνονται.\nΣαν άτομα έχουμε μεγάλη σημασία. Είμαστε μια τρύπα που ρέει ενέργεια.\nΗ ενέργεια του κενού σε σύγκριση με την ενέργεια που υπάρχει σε 1 κυβ.ύλης είναι πολύ μεγαλύτερη. Η σκέψη μας , οι νοερές εικόνες, τα συναισθήματα, υλοποιούν αυτή την ενέργεια. Οι αρνητικές σκέψεις, η κριτική μορφοποιούν αρνητικά το ουδέτερο πεδίο ενέργειας. Είμαστε συνδεδεμένοι με το κοινό υποσυνείδητο της ανθρωπότητας.\nΔημιουργία του νου σε παράλληλες πραγματικότητες, μορφές δημιουργία της συνειδητότητα μας.\nΨυχικοί και νοητικοί περιορισμοί είναι οι μόνοι περιορισμοί.\nΑποδοχή και επίγνωση των συναισθημάτων\nΕμπιστευτείτε, πιστέψτε στην φυσική πραγματικότητα και αποδεχθείτε την τρωτότητα.\nΑρρώστια και πόνος είναι αποτέλεσμα λανθασμένης κατεύθυνσης της δημιουργικής ενέργειας.\nΌλα ξεκινάνε από ένα πεδίο ενέργειας συνήθως και υλοποιούνται από εκεί. Είμαστε αγνή Συνειδητότητα και αναζητάμε έκφραση. Ο τρόπος που βιώνουμε το πεδίο, επηρεάζει το σώμα, την υγεία. Βιώνοντας αγνή γνώση, έχουμε τέλεια ισορροπία, είμαστε άτρωτοι, έχουμε απλότητα, ευδαιμονία\n1ος ΝΟΜΟΣ ΤΗΣ ΚΑΘΑΡΗΣ ΔΥΝΑΤΟΤΗΤΑΣ Ή ΤΗΣ ΕΝΟΤΗΤΑΣ ΤΩΝ ΠΑΝΤΩΝ\nΟ πρώτος πνευματικός νόμος είναι ο Νόμος της καθαρής Δυνατότητας.\nΒασίζεται στο γεγονός ότι η πραγματική ουσία του αληθινού εαυτού, είναι καθαρή Συνείδηση, που σημαίνει καθαρή Δυνατότητα. Είμαστε μέρος του πεδίου των απεριόριστων δυνατοτήτων. Δεν υπάρχει διαχωρισμός ανάμεσα σε μας και το ενεργειακό πεδίο.\nΠηγή όλης της δημιουργίας είναι η καθαρή Συνείδηση.. καθαρή δυνατότητα που αναζητά έκφραση, από το ανεκδήλωτο στο εκδηλωμένο.\nΗ καθαρή μας συνείδηση είναι η πνευματική μας ουσία άπειρη και αδέσμευτη. Γνωρίσματα αυτής της συνείδησης είναι η Καθαρή Γνώση, Απόλυτη σιωπή, Τέλεια Ισορροπία, Αορατότητα, Απλότητα, Μακαριότητα.\nΑυτή είναι η ουσιαστική μας φύση. Ανακαλύπτοντας λοιπόν την αληθινή μας φύση, ποιοι πραγματικά είμαστε, όταν συνειδητοποιήσουμε πως ο αληθινός μας Εαυτός διαθέτει αυτή την καθαρή δυνατότητα, τότε συντονιζόμαστε με την Συμπαντική Δύναμη, και βιώνουμε την ενότητα μέσα στο πεδίο της Καθαρής Δυνατότητας και Ενότητας των Πάντων\nΑυτή η γνώση, και η υπέρβαση της άγνοιας, από μόνη της προσφέρει τη δυνατότητα να εκπληρώσουμε κάθε όνειρο και σχέδιο, μέσα από τον Νόμο της ενότητας των πάντων.\nΔεν υπάρχει διαχωρισμός ανάμεσα σε μας και αυτό το ενεργειακό πεδίο., Το πεδίο της καθαρής Δυνατότητας, είναι ο ίδιος ο Εαυτός.\nΒρισκόμενοι σ’ αυτό το πεδίο, υπερβαίνοντας το «Εγώ», τις προσκολλήσεις, τις ανάγκες και τις ταυτίσεις του Νου, βιώνουμε, έχουμε την εμπειρία του Εαυτού ή της «Εσω Αναφοράς», όπου το εσωτερικό μας σημείο αναφοράς είναι το ίδιο το Πνεύμα, όπου απουσιάζει ο φόβος, η ανάγκη για άσκηση ελέγχου, απουσιάζει η ανάγκη του ξοδέματος της ενέργειας για επιβολή, εξουσία, ανάγκη να αποδείξουμε την αξία μας, ανάγκη για αναγνώριση.\nΟ αληθινός Εαυτός (πνεύμα, ψυχή) είναι ελεύθερος απ’ όλα αυτά Είναι απυρόβλητος στις επικρίσεις, είναι ταπεινός και αθώος, δεν νοιώθει ούτε ανώτερος, ούτε κατώτερος.\nΟ αληθινός εαυτός είναι Πνεύμα, έχει ταπεινότητα, η συνειδητότητα που εκφράζεται σε όλα τα όντα, έχει εσωτερική ασφάλεια και αρμονία. Έλκουμε ανθρώπους από την εσωτερική μας αρμονία, γινόμαστε μαγνήτες\nΈχουμε πλήρη συνείδηση της αληθινής ουσιαστικής μας ύπαρξης, η οποία δεν φοβάται καμία πρόκληση, σέβεται όλες τις ανθρώπινες υπάρξεις, νοιώθει ασφάλεια και ελευθερία, δεν την επηρεάζουν οι επικρίσεις, και δεν φοβάται τις προκλήσεις, δεν νοιώθει ούτε ανώτερη ούτε κατώτερη, και είναι γεμάτη από αγάπη, μαγεία και μυστήριο.\nΗ αναγνώριση του μεγαλείου της δύναμης του εσώτερου εαυτού, είναι η μόνη Αληθινή Δύναμη, επειδή βασίζεται στην αληθινή γνώση του εαυτού και των άπειρων δυνατοτήτων του. Μαγνητίζει άτομα και καταστάσεις ,μέσα από τον Νόμο της Έλξης και Συμπαθητικής δόνησης, που υποβοηθούν τις επιθυμίες και τα θέλω μας.\nΕίμαστε σε κατάσταση συνεχούς Χάριτος, έχουμε την βοήθεια και την υποστήριξη των Νόμων του Σύμπαντος, απολαμβάνουμε και μοιραζόμαστε στενούς ουσιαστικούς ελεύθερους δεσμούς ανιδιοτελούς αγνής αγάπης με τους ανθρώπους, νοιώθουμε ενότητα με τα πάντα.\nΗ δύναμη που βασίζεται στο «Εγώ» στην «Έξω αναφορά», είναι επίπλαστη, προσκολλημένη και εγκλωβισμένη στο Εγώ, και διαρκεί όσο υφίσταται κάποιο αντικείμενο αναφοράς του, δύναμη που συμπορεύεται και είναι σε άμεση εξάρτηση με τίτλους, αξιώματα, υλικά αποκτήματα, επάγγελμα, χρήματα. Αυτή η επίκτητη δύναμη του εγώ, κρατάει μόνο όσο διαρκούν αυτά τα πράγματα. Μόλις χαθούν οι τίτλοι, τα αξιώματα, η δουλειά ή τα χρήματα, ταυτόχρονα εξανεμίζεται και η επίπλαστη δύναμη του «εγώ»\nΤο «Εγώ» εστιάζεται στην μορφή, έχει ανάγκη αναγνώρισης, αξίας, αποδοχής, σύγκρισης και αυτό εμποδίζει την δημιουργική μας δύναμη, αποσυρόμαστε από την δημιουργική μας πηγή, δημιουργείται η ανάγκη ελέγχου για να εξασφαλίσει την θετική γνώμη των άλλων. Η ταύτιση με το «Εγώ» βασίζεται στο Φόβο. Τα κίνητρα μας είναι βασισμένα στον φόβο και την περιοριστική πεποίθηση «ότι δεν αξίζουμε όταν δεν έχουμε την αγάπη και αποδοχή των άλλων»\nΤΡΟΠΟΙ ΠΡΟΣΒΑΣΗΣ ΤΟΥ ΠΕΔΙΟΥ ΤΗΣ ΚΑΘΑΡΗΣ ΔΥΝΑΤΟΤΗΤΑΣ, ΤΟΥ ΠΕΔΙΟΥ ΟΛΩΝ ΤΩΝ ΠΙΘΑΝΟΤΗΤΩΝ,ΤΗΣ ΕΝΟΤΗΤΑΣ ΤΩΝ ΠΑΝΤΩΝ.\n1.Καθημερινή εξάσκηση στην σιωπή, τον διαλογισμό και την απουσία κριτικής.\nΓια να έχουμε την εμπειρία της σιωπής, χρειάζεται να απέχουμε για κάποιο διάστημα από την δραστηριότητα του λόγου, από δραστηριότητες όπως το άκουσμα ραδιοφώνου, μουσικής,TV, ή ακόμη και από το διάβασμα ενός βιβλίου.\nΜπορείτε να επιχειρήσετε αυτή την αποχή από τον λόγο, για 1- 2 ώρες καθημερινά, προσπαθώντας σταδιακά να βιώσετε την σιωπή για μεγαλύτερο χρονικό διάστημα, όπως μια ολόκληρη ημέρα, 2 ημέρες ή και μια εβδομάδα, χωρίς εξωτερικά ερεθίσματα.\nΣτην αρχή ο εσωτερικός διάλογος μπορεί να δυναμώσει, αλλά σιγά σιγά καταλαγιάζει, η σιωπή γίνεται βαθιά και λυτρωτική, γιατί το μυαλό σταματάει να ελέγχει, εγκαταλείπει την προσπάθεια. Συνειδητοποιεί ο νους, ότι είναι ανώφελο να κάνει γύρους γύρω από τα ίδια πράγματα ,όταν εσείς, το πνεύμα, ο αληθινός εαυτός, κάνει τις επιλογές.\nΚαθώς ο εσωτερικός διάλογος ησυχάζει, αρχίζετε να νιώθετε την ΣΙΩΠΗ ΤΟΥ ΠΕΔΙΟΥ ΤΗΣ ΚΑΘΑΡΗΣ ΔΥΝΑΤΟΤΗΤΑΣ.\nΗ σιωπή είναι η πρώτη προϋπόθεση για την υλοποίηση των επιθυμιών σας, αφού μέσα στην σιωπή εξασφαλίζεται η σύνδεση με το πεδίο της καθαρής δυνατότητας, που μπορεί να ενορχηστρώσει για μας άπειρα σενάρια ή εκδοχές.\nΜέσα στην σιωπή, ακόμη και η πιο αδιόρατη πρόθεση θα δημιουργήσει κυματισμούς στα νερά της παγκόσμιας Συνείδησης, η οποία συνδέει τα πάντα μεταξύ τους.\nΗ σιωπή, είναι βάση της δημιουργίας, ότι υπάρχει το Κενό .Φτάνοντας σε αυτό το πεδίο, βάζουμε την πρόθεση της Δημιουργίας.\nΑκινησία= κενό, Πρόθεση = Κίνηση\nΣτην Βίβλο υπάρχει η φράση «Τώρα σιώπησε και κατάλαβε πως είμαι ο Θεός»\nΈνας άλλος τρόπος είναι ο καθημερινός Διαλογισμός Το ιδεατό είναι να διαλογίζεστε τουλάχιστον μισή ώρα το πρωί, και μισή ώρα το βράδυ. Με τον διαλογισμό μαθαίνετε να ζείτε μέσα στο πεδίο της καθαρής σιωπής και της καθαρής αντίληψης.\nΣτο πεδίο αυτό υπάρχει ένα πεδίο απεριόριστης οργανωτικής δύναμης, ένα υπέρτατο πεδίο δημιουργίας, όπου τα πάντα συνδέονται αναπόσπαστα μεταξύ τους. Η επαφή με το κενό, το σημείο Ο στον διαλογισμό, είναι πρόσβαση στην δημιουργία. Κάθε μας στόχος προέρχεται από το ίδιο πεδίο.\nΕίμαστε σε επαφή με την πηγή Ύπαρξης της δημιουργίας. Βιώνουμε τον αληθινό εαυτό που είναι καθαρή αγνή συνειδητότητα που παρατηρεί τον νου και την σκέψη.\n2 Η Επαφή με την φύση, μας επιτρέπει την πρόσβαση στις εγγενείς ποιότητες αυτού του πεδίου της καθαρής συνείδησης, της ενότητας, της αστείρευτης χαράς και δημιουργικότητας, της ισορροπίας, της ήρεμης δύναμης.\nΣτην φύση δεν υπάρχει το αίσθημα της ξεχωριστότητας.\n3.Ένας άλλος τρόπος για να προσεγγίσει κανείς το πεδίο της καθαρής δυνατότητας, είναι η καθημερινή εξάσκηση στην μη -κρίση, απουσία κριτικής , αλλά και συνεχούς εκτίμησης των πραγμάτων, ως σωστά ή λάθος, κακό ή καλό.\nΌταν συνεχώς κατατάσσουμε, αναλύουμε, κολλάμε ετικέτες, δημιουργούμε μεγάλη αναταραχή στον εσωτερικό μας διάλογο.\nΑυτή η αναταραχή περιορίζει, μπλοκάρει, αναστέλλει την ροή ενέργειας ανάμεσα σε μας και στο ενεργειακό πεδίο των απεριόριστων δυνατοτήτων. Στενεύει το κενό ανάμεσα στις σκέψεις.\nΤο κενό αυτό είναι η επαφή μας με το πεδίο της καθαρής δυνατότητας. Αυτή η εσωτερική ακινησία, το σιωπηλό διάστημα ανάμεσα στις σκέψεις, το κενό μας συνδέει με την δύναμη του πεδίου. Όταν μειώνεται το κενό μειώνεται και η σύνδεσή μας με το πεδίο της καθαρής δυνατότητας και απεριόριστης δημιουργικότητας.\nΗ μη κρίση δημιουργεί μέσα στο μυαλό μας τη σιωπή. Στο βιβλίο Θαυμάτων υπάρχει μια προσευχή, που λέει «Σήμερα δεν θα κρίνω τίποτα απ’ όσα θα δω να μου συμβαίνουν»\nΜΕΣΑ ΛΟΙΠΟΝ ΑΠΌ ΤΗΝ ΣΙΩΠΗ, ΤΟΝ ΔΙΑΛΟΓΙΣΜΟ, ΤΗΝ ΕΠΑΦΗ ΜΑΣ ΜΕ ΤΗΝ ΦΥΣΗ, ΚΑΙ ΤΗΝ ΜΗ-ΚΡΙΣΗ ΘΑ ΠΡΟΣΕΓΓΙΣΟΥΜΕ ΤΟΝ ΠΡΩΤΟ ΝΟΜΟ ΤΟΝ ΝΟΜΟ ΤΗΣ ΚΑΘΑΡΗΣ ΔΥΝΑΤΟΤΗΤΑΣ, Η ΤΗΣ ΕΝΟΤΗΤΑΣ ΤΩΝ ΠΑΝΤΩΝ.\nΕξασκηθείτε στην επανάληψη της μεγάλης Πνευματικής Αλήθειας, ενσωματώστε την στην καθημερινότητά σας.\nΑΣΚΩ ΤΗΝ ΠΛΗΡΗ ΑΠΟΔΟΧΗ ΤΩΝ ΑΛΛΩΝ ΤΟΥ ΕΑΥΤΟΥ ΜΟΥ ΤΗΣ ΖΩΗΣ ΜΟΥ ΚΑΙ ΤΩΝ ΑΛΛΩΝ, ΑΝ ΑΝΤΙΛΗΦΘΩ ΤΑ ΠΑΝΤΑ ΠΟΥ ΜΟΥ ΣΥΜΒΑΙΝΟΥΝ ΣΑΝ ΜΙΑ ΕΚΦΡΑΣΗ ΤΟΥ ΘΕΙΟΥ.\nΕΦΑΡΜΟΓΗ ΤΟΥ ΝΟΜΟΥ ΤΗΣ ΚΑΘΑΡΗΣ ΔΥΝΑΤΟΤΗΤΑΣ, ΤΩΝ ΑΠΕΡΙΟΡΙΣΤΩΝ ΔΥΝΑΤΟΤΗΤΩΝ, ΤΗΣ ΕΝΟΤΗΤΑΣ.\nΚάντε μια ιερή συμφωνία, ένα συμβόλαιο ιερής δέσμευσης για να θέσετε σε λειτουργία τον Νόμο της Καθαρής Δυνατότητας, αποφασίζοντας να ακολουθήσετε τα παρακάτω\n1ον.Θα έρθω σε επαφή με το πεδίο της καθαρής δυνατότητας, κάνοντας καθημερινό διαλογισμό τουλάχιστον δύο φορές την ημέρα, πρωί και βράδυ, για τριάντα περίπου λεπτά, μένοντας στην σιωπή, απλά να υπάρχω, στο κενό ανάμεσα στις σκέψεις.\n2ον.Θα επικοινωνώ καθημερινά με την φύση, παρακολουθώντας σιωπηλά την διάνοια του Θεού σε κάθε ζωντανό όν.\nΘα απολαμβάνω σιωπηλά ένα ηλιοβασίλεμα, η θα ακούω τον ήχο της θάλασσας, θα μυρίζω ένα λουλούδι, απλά καθημερινά πράγματα, για τα οποία νοιώθω απέραντη χαρά και ευγνωμοσύνη, απολαμβάνοντας τον παλμό της ζωής που ρέει στο τώρα, στο παρόν.\n3ον.Δεν θα κρίνω τίποτα. Αρχίζω την ημέρα μου με την φράση « Σήμερα δεν θα κρίνω τίποτα από όσα θα μου συμβούν» και συνειδητά υπενθυμίζω στον εαυτό μου αυτή μας την συμφωνία, να μη κρίνω..\nΝΑ ΕΙΣΤΕ ΠΑΝΤΑ ΚΑΛΑ ΚΑΙ ΣΕ ΣΥΝΔΕΣΗ ΜΕ ΤΟΝ ΑΝΩΤΕΡΟ ΘΕΙΟ ΕΑΥΤΟ ΣΑΣ.\nΕΜΙΝΑΡΙΟ « 7 ΠΝΕΥΜΑΤΙΚΟΙ ΝΟΜΟΙ»\nΕΜΠΟΔΙΑ ΠΡΟΣ ΤΗΝ ΕΠΑΦΗ ΜΕ ΤΟ ΠΕΔΙΟ ΤΗΣ ΑΠΕΡΙΟΡΙΣΤΗΣ ΔΥΝΑΤΟΤΗΤΑΣ, ΤΗΣ ΕΝΟΤΗΤΑΣ, ΤΗΣ ΚΑΘΑΡΗΣ ΑΓΝΗΣ ΣΥΝΕΙΔΗΤΟΤΗΤΑΣ.\nΗ διαλογιστική διαδικασία με τους ιερούς ήχους, τα θετικά συναισθήματα, σε συνδυασμό με τον θετικό οραματισμό, μας φέρνει σε επαφή με το Dharma μας, το Συμπαντικό ηθικό Χρέος μας, τον σκοπό της ζωής μας, τον λόγο που ενσαρκωθήκαμε για να επιτελέσουμε το έργο μας.\nΔόνηση Α : Ήχος της δημιουργίας, από το ανεκδήλωτο στο εκδηλωμένο. Eστιαζόμαστε σ’ αυτό που επιθυμούμε, στην δύναμη που ξεκινάει από το 2ο ενεργειακό κέντρο, το Κέντρο του Ιερού, της σωματικής δημιουργίας, προβάλλουμε την πρόθεση, στο Ενεργειακό κέντρο της επίφυσης, στο 3ο μάτι, προς την Νοητική Δημιουργία.\nΈχουμε στον νου μας αυτό που θέλουμε να πραγματοποιηθεί, σαν ήδη να έχει πραγματοποιηθεί. Κλειδί της πραγμάτωσης της Αφθονίας, της Ιδανικής ζωής και του Ιδανικού Εαυτού, του dharma, ο συνδυασμός του θετικού συναισθήματος και του οραματισμού. Δεν αξιοποιούμε αυτή την δυνατότητα μόνο για να μας δίνει πνευματική ενέργεια, ή για την πραγμάτωση επιθυμιών και στόχων μόνο σε ατομικό επίπεδο, αλλά και σε συλλογικό επίπεδο, η προσφορά μας στο σύνολο, στην κοινωνία, μας φέρνει σε επαφή με το Dharma μας.\nΕπίκληση του κοσμικού ήχου, την δόνηση του Σύμπαντος 21 φορές (Αρ. της δημιουργίας)\nΣτο Κενό, στο διάστημα ανάμεσα στις σκέψεις, με την προβολή της πρόθεσης, ερχόμαστε σε επαφή με τον Ιδανικό εαυτό μας, και την πραγμάτωση των σκοπών, ιδανικών της Ιδανικής μας ζωής.\nΚάνουμε την διευκρίνιση ότι για όλα αυτά που οραματιζόμαστε, δεν έχουμε προσκόλληση, αποταυτιζόμαστε από το αποτέλεσμα. Αφού κάνουμε όλες τις δυνατές προσπάθειες, στον βαθμό που ταιριάζει με το Ανώτερο δυνατό καλό, αποδεχόμαστε το όποιο αποτέλεσμα, με απόλυτη αποδοχή και εμπιστοσύνη στην σοφία και της δικαιοσύνη του Σύμπαντος, με πλήρη συνείδηση, ότι εξυπηρετεί τις ανάγκες της ψυχής, της πνευματικής εξέλιξης, και όχι της προσωπικότητας.\nΘεωρούμε, αυτό που θέλουμε να πραγματοποιηθεί σαν ήδη να έχει πραγματοποιηθεί.\nΤο κλειδί της επιτυχίας είναι το Θετικό Συναίσθημα συνδυαστικά με τον Θετικό Οραματισμό.\nΔεν αξιοποιούμε αυτή την δύναμη μόνο για εμάς αλλά και για το σύνολο, την Ανθρωπότητα. Αυτή η διαλογιστική διαδικασία με τους ιερούς ήχους, τα θετικά συναισθήματα, σε συνδυασμό με τον θετικό οραματισμό, μας φέρνει σε επαφή με το Dharma μας, το Συμπαντικό ηθικό Χρέος μας, τον σκοπό της ζωής μας, τον λόγο που ενσαρκωθήκαμε για να επιτελέσουμε το έργο μας.\nΑυτός που προστατεύει το Dharma, προστατεύεται από το Dharma\nΧρειάζεται να έρθουμε σε επαφή με την πηγή, με το πεδίο των απεριόριστων πιθανοτήτων, στην δημιουργική σιωπή, στο κενό, όντας στο παρόν, για να νοιώσουμε πληρότητα. Με πρόθεση, να προβάλλουμε αυτό που θέλουμε να υλοποιήσουμε, χωρίς προσκόλληση, χωρίς εστίαση στο «Εγώ», την Προσωπικότητα. Το αντιλαμβανόμαστε ότι εξυπηρετεί την εξέλιξη την πνευματική αλλά είμαστε καλά, και νοιώθουμε πληρότητα, όποια έκβαση και να έχει.\nΘέματα που εμποδίζουν την Ηρεμία και την συγκέντρωσή μας, ανασφάλειες, ανάγκες, πεποιθήσεις που δεν επιτρέπουν την αποταύτιση του Νου από ανάγκη για έλεγχο , αξία, ασφάλεια.\nΔυσκολία αφήματος, εμπιστοσύνης, Συγχώρεσης, αυτοσυγχώρεσης\nΌταν έχουμε Ανασφάλεια, για την γνώμη των άλλων, και τάση για κριτική δημιουργούμε και έλκουμε πραγματικότητες, αντίστοιχες αυτών που φοβόμαστε.\nΗ Κριτική είναι σημαντικό εμπόδιο, στην επαφή με το κενό\nΗ Ζήλεια, κριτική, Αλαζονεία, σαμποτάρουν την Ενότητα. Η Ενθάρρυνση, αποδοχή, κατανόηση, αγκαλιάζουν την Ενότητα.\nΤΟ ΚΛΕΙΔΙ είναι να μπορούμε να δεχθούμε ότι υπάρχει στην ζωή μας σαν τέλειο, με άπειρη αποδοχή και ευγνωμοσύνη για την ζωή μας ότι είναι ακριβώς αυτό που χρειαζόμαστε, στο συγκεκριμένο επίπεδο εξέλιξης που βρισκόμαστε.\nΝα δημιουργήσουμε ότι μπορούμε και μας δίνει χαρά αυτό που κάνουμε, να ξεφύγουμε από την προσκόλληση ότι χρειάζεται και οι άλλοι να συμφωνούν με τα πιστεύω μας, να έχουμε την έγκριση από τους δικούς μας ανθρώπους.\n«Όποιος θέλει να είναι δημιουργός θα πρέπει να απελευθερωθεί από την ανάγκη να «είναι μέρος της φυλής» (αποδεκτός δηλαδή, και ίδιος με τους άλλους)W.Dyar\nΕπίσης κατά τον Maslow, Όσο θέλουμε να είμαστε σαν τους άλλους, και να έχουμε την έγκρισή τους, δεν εξελισσόμαστε.\nΕίναι σημαντικό να αποδεχθούμε τον εαυτό μας, με όλα τα λάθη και τις παραλήψεις του, να προσπαθούμε για βελτίωση, αλλά έχοντας κατά νου, ότι ακόμα και να βελτιωθούμε, αυτό δεν αυξάνει την αξία μας. Η αξία μας δεν μετριέται με την πνευματική μας υπόσταση, ούτε και με το κατά πόσο είμαστε αποδεκτοί από τους άλλους ή όχι.\nΕίναι επίσης σημαντικό να αναπτύξουμε επίγνωση ότι μπορεί να αντικαταστήσουμε το αρνητικό συναίσθημα με θετικό , με φαντασία δύναμη και θετικό οραματισμό ,με υπομονή το αντίθετο του θυμού, με αγάπη και Χιούμορ, το αντίθετο του φόβου, με αίσθημα εσωτερικής ικανοποίησης και χαράς.\nΤις καταστάσεις που χειριστήκαμε με αρνητική προσέγγιση, την χειριζόμαστε με την έκφραση του θετικού συναισθήματος.\nΥπάρχει μόνο η Μοναδικότητα του καθενός. «Είμαστε όλοι τα φύλλα από το ίδιο δέντρο, α κύματα της ίδιας θάλασσας.»\nΔεν ακυρώνει τα δικά μας πιστεύω κάποιος που σκέφτεται διαφορετικά.\nΑγκαλιάζουμε και εστιαζόμαστε με ταπεινότητα στα ταλέντα μας αναγνωρίζοντας την αξία των άλλων, αλλά και την δική μας.\nΌλοι έχουμε διαφορετικά συναισθήματα, ταλέντα. Σημαντικό είναι ν’ αγκαλιάσουμε τις διαφορές μας. Να μη μπερδεύουμε την ομοιογένεια με την Ενότητα. Η ενότητα ισοδυναμεί με την αρμονία.\nΑς κατανοήσουμε ότι μπορούμε ίσως να κάνουμε πράγματα που δεν μπορούν οι άλλοι, και οι άλλοι ίσως μπορούν να κάνουν πράγματα που δεν καταφέρνουμε εμείς. Μαζί, με ενότητα και συνεργασία, μπορούμε να κάνουμε υπέροχα πράγματα.\nΟ νους μας έχει δυαδικότητα, αλλά και συμπληρωματικότητα.\nΓια να προσεγγίσετε το πεδίο της καθαρής Συνειδητότητας, των απεριόριστων πιθανοτήτων θα χρειαστεί να ασκήστε σε καθημερινή διαλογιστική διαδικασία, Άσκηση καθημερινή στην σιωπή, επαφή με την φύση, αποφυγή κριτικής.\nΘα διεισδύσουμε με αυτόν τον τρόπο στο πεδίο όλων των Δυνατοτήτων που εμφανίζονται στην σιωπή του διαλογισμού.\nΜε την βοήθεια της αναπνοής, με εισπνοή στο Ηλιακό πλέγμα, μικρό κράτημα στο Κέντρο της καρδιάς, και στην εκπνοή νοιώστε την ενέργεια να ανεβαίνει απ’ το κεφάλι και έξω\nΠαρατηρήστε τις σκέψεις που δημιουργούνται και αποχωρούν. Παρατηρήστε τον Νου σας. Τι κάνει ο νους, ποιες ανάγκες προσπαθεί να ικανοποιήσει, με τι ασχολείται ο νους.\nΠαρατηρήστε το κενό μεταξύ των σκέψεων, εκεί που τελειώνει μια σκέψη και αρχίζει μια άλλη.\nΕπιτρέψτε στο κενό να μεγαλώσει, συνεχίστε να απολαμβάνετε το κενό, χαλαρώστε, ξεκουραστείτε στο κενό, μεταξύ των σκέψεων.\nΣ’ αυτό το πεδίο του κενού, παραδοθείτε στο πεδίο των απεριόριστων δυνατοτήτων, και απελευθερώστε την πρόθεση, το όραμα.\nΕπιτρέψτε στο Σύμπαν να κρυσταλλοποιήσει το όραμα. Η συγκέντρωση κρυσταλλοποιεί το όραμα. Η αληθινή μας φύση μας δίνει την δυνατότητα, έχουμε την καταπληκτική ικανότητα να αλλάξουμε την πραγματικότητα που δεν μας εκφράζει. Το όραμα του επιθυμητού αποτελέσματος ενορχηστρώνει δυνάμεις του Σύμπαντος, για να υποστηρίζουν την συγκέντρωση στο επιθυμητό αποτέλεσμα.\nH Προσοχή/συγκέντρωση ενεργοποιεί και μεταμορφώνει την Πρόθεση\nΗ Πρόθεση μαζί με την παρατήρηση των συνδημιουργικών δυνάμεων ενορχηστρώνει τις δυνάμεις του Σύμπαντος για το επιθυμητό αποτέλεσμα.\nΗ Συγκέντρωση βοηθά το όραμα να πάρει μορφή. Εμπιστευθείτε, Επιτρέψτε στο Σύμπαν την υλοποίηση.\nΟ Διαλογισμός είναι ο βασικός τρόπος επαφής με την Πηγή, την Εσωτερική απεριόριστη δύναμη μας, με το πεδίο των απεριόριστων Δυνατοτήτων και Πιθανοτήτων, την Ενότητα. Είναι διαδικασία Επίγνωσης, όχι αποτέλεσμα.\nΟ Διαλογισμός είναι μουσική που αποκρυσταλλώνεται σε μια συγκεκριμένη διάσταση. Μουσική που λιώνει πέρα από τις διαστάσεις.\nΟ Διαλογισμός είναι πέρα από τον Νου, η υπέρβαση του νου. Ο Νους δεν μπορεί να διεισδύσει στον διαλογισμό. Εκεί που τελειώνει ο νους, αρχίζει ο διαλογισμός.\nΔεν είναι εμπειρία. Είναι να αποκτήσεις επίγνωση του Παρατηρητή. Όταν συνειδητοποιήσεις ότι ο κόσμος συνεχίζεται θαυμαστά χωρίς εσένα, τότε θα μπορέσεις να γνωρίσεις ένα άλλο κομμάτι της ύπαρξης σου που το έχεις παραμελημένο. Την αποδοχή, την δεκτικότητα, το άφημα, την αποσταστασιοποίηση από την ανάγκη του ελέγχου. Έτσι απλά επιτρέπεις τα πράγματα να συνεχίσουν να συμβαίνουν χωρίς εσένα\nΝα συνειδητοποιήσουμε τι είναι σημαντικό για μας, να κάνουμε με τεχνικές, πνευματικές αλήθειες υπέρβαση των εμποδίων, να επιτρέψουμε στην επίγνωσή μας μέσω του διαλογισμού να μας διαπεράσει, κάθε κύτταρο του σώματός μας. Αρχίστε να παρατηρείτε τις σκέψεις σας. Μη προσπαθείτε να τις ελέγξετε, απλά παρατηρήστε το περιεχόμενο του νου, και τι κάνει ο νους καθώς τα παρατηρεί. Παρατηρήστε σταδιακά τις τάσεις του νου, φόβους, προσκολλήσεις, συνήθειες, αδυναμίες, να αποδυναμώνονται, και σταδιακά να υποχωρούν. Μέσα στο φως, απλά το σκοτάδι αποσύρεται. Με τον ίδιο τρόπο οι σκέψεις αποσύρονται στην παρουσία του παρατηρητή. Παρατηρητής και αντικείμενο παρατήρησης συγχωνεύονται, ενώνονται.\nΚαθώς οι σκέψεις επιβραδύνονται αρχίστε να παρατηρείτε τον χώρο ανάμεσα στις σκέψεις, το κενό, και καλλιεργήστε την ικανότητα να χαλαρώνετε μέσα σ’ αυτό τον χώρο. Στραφείτε στην εσωτερική σιωπή, στην εμπειρία σύνδεσης με τον Ανώτερο Εαυτό.\nΥΠΕΡΤΑΤΟΣ ΣΤΟΧΟΣ ΟΛΩΝ ΤΩΝ ΣΤΟΧΩΝ\nΝα βιώσουμε την έκσταση, αγαλλίαση του Πνεύματος, συνδυάζοντας τα μοναδικά μας χαρίσματα και ξεχωριστά ταλέντα μας, με την υπηρεσία προς της ανθρωπότητα.\nΣΕΜΙΝΑΡΙΟΝ ‘7 ΠΝΕΥΜΑΤΙΚΟΙ ΝΟΜΟΙ ΤΗΣ ΕΠΙΤΥΧΙΑΣ’\nΙΙ. ΝΟΜΟΣ ΤΗΣ ΠΡΟΣΦΟΡΑΣ ΚΑΙ ΤΗΣ ΑΠΟΔΟΧΗΣ.\nΙΙ ΝΟΜΟΣ ΤΗΣ ΠΡΟΣΦΟΡΑΣ\n0 δεύτερος ουσιαστικός πνευματικός νόμος της επιτυχίας είναι ο νόμος της προσφοράς, ο οποίος θα μπορούσε επίσης να ονομαστεί ο “Νόμος τη προσφοράς και της Αποδοχής”, αφού είμαστε σε μια συναλλαγή και ανταλλαγή με το Σύμπαν. Το Σύμπαν λειτουργεί μέσα από μία αέναη δυναμική ανταλλαγή.\nΤίποτα δεν είναι στατικό τα πάντα ρει. Το σώμα μας είναι σε μια δυναμική και συνεχή ροή, με το σώμα του Σύμπαντος, και ο Νους βρίσκεται σε μια δυναμική και αμφίδρομη σχέση με τον κοσμικό νου. Είμαστε ένα εκκρεμές δονήσεων σε ένα Σύμπαν ενέργειας και πληροφοριών, η ενέργειά μας είναι σε απόλυτη συνάρτηση, έκφραση της κοσμικής ενέργειας.\nΤο σταμάτημα της κυκλοφορίας της ενέργειας, ισοδυναμεί με σταμάτημα της κυκλοφορίας του αίματος. Αυτή η αμφίδρομη σχέση των στοιχείων και των δυνάμεων στην ζωή μας, λειτουργεί ως ο Νόμος της Προσφοράς και της Αποδοχής.\nΤο πιο σημαντικό στην προσφορά και αποδοχή είναι η πρόθεση, αν προσφέρετε απρόθυμα, μέσα από πρέπει ή ρόλο, αν νοιώθετε πως χάνετε κάτι ,αν περιμένετε ανταπόδοση, η προσφορά τότε δεν αξίζει, ούτε να δοθεί, ούτε να γίνει αποδεκτή, δεν υπάρχει καμία ενέργεια πίσω από τέτοιου είδους εξαρτώμενη προσφορά.\nΌσο περισσότερο προσφέρουμε, τόσο περισσότερα θα πάρουμε, υπηρετώντας τον Νόμο της Αφθονίας του Σύμπαντος στην ζωή μας.\nΗ ανταπόδοση είναι άμεσα ανάλογη με την προσφορά, όταν η τελευταία είναι άνευ όρων και προέρχεται από την καρδιά., με ανιδιοτέλεια, χωρίς προσκόλληση, χωρίς ανταπόδοση. Το ιδανικό είναι να γίνεται κάθε πράξη προσφοράς ,με χαρά, και με σκοπό την πρόκληση ευτυχίας για τον δότη και τον δέκτη.\nΕπιτυχία στην ζωή είναι να φροντίσουμε μέσα από αυτήν την δυναμική ανταλλαγή ενέργειας «δίνω και παίρνω,» να γίνεται με αγνή πρόθεση και όχι με την προσκόλληση ότι αφού προσφέρουμε, είναι απαραίτητο να μας το ανταποδώσουν.\nΝα γίνεται με στόχο να υπηρετούμε το καλό και την ευτυχία του συνόλου.\nΧρειάζεται να διατηρήσουμε αυτήν την δυναμική ανταλλαγή «παίρνω- δίνω», όχι από υποχρέωση ή από ρόλο, ούτε υπό την επήρεια της πιθανής σκεπτομορφής ότι θα χάσουμε την πνευματικότητά μας όσον αφορά την ενέργεια του χρήματος, ή από ανασφάλεια ότι αν δώσουμε δεν θα έχουμε αρκετά για την επιβίωσή μας.\nΣε κάθε σχέση δίνουμε και παίρνουμε. Η προσφορά γεννά την αποδοχή, και η αποδοχή την προσφορά. Στην πραγματικότητα, μέσα από τον νόμο της αντίθεσης του yin και yang, αποτελούν διαφορετικές πλευρές της ροής της ενέργειας μέσα στο Σύμπαν. Αλλά υπόκεινται βέβαια και στους υπόλοιπους νόμους του yin yang, της αλληλοσυμπλήρωσης, αλληλοκατανάλωσης, και αλληλοεξάρτησης, και αν σταματήσει η ροή από οποιανδήποτε πλευρά, επεμβαίνετε στην διάνοια της φύσης.\nΕΤΟΙΜΟΛΟΓΙΑ ΤΗΣ ΛΕΞΗΣ «ΑΦΘΟΝΙΑ» ΚΑΙ Η ΕΝΕΡΓΕΙΑ ΤΟΥ ΧΡΗΜΑΤΟΣ\nΗ λέξη «Αφθονία» στα αγγλικά είναι affluence και προέρχεται από την ρίζα affluere που σημαίνει κυλώ. Η λέξη αφθονία σημαίνει «κυλώ με μεγάλη ροή»\nΤο χρήμα είναι στην ουσία σύμβολο της ζωτικής ενέργειας που ανταλλάσσουμε και χρησιμοποιούμε ως αποτέλεσμα των υπηρεσιών τις οποίες προσφέρουμε στο σύμπαν.\nΣτα Αγγλικά το χρήμα λέγεται και currency, που προέρχεται από το λατινικό ρήμα currere, το οποίο σημαίνει και πάλι «τρέχω, ή ρέω».\nΑν λοιπόν μπλοκάρουμε την ενέργεια , την κυκλοφορία του χρήματος με στόχο να το φυλάξουμε από ανασφάλεια και να το αποθησαυρίσουμε, θα σταματήσει κι εκείνο να επιστρέφει πίσω στην ζωή μας. Θα πρέπει λοιπόν για να διατηρήσουμε αυτήν την ροή ενέργειας, να της επιτρέψουμε να κυκλοφορήσει, διαφορετικά θα μείνει στάσιμη, θα λιμνάσει, θα πνίξει την ίδια την ζωτική δύναμη.\nΤο χρήμα είναι πνευματική ενέργεια. Η ενέργεια μπορεί να αξιοποιηθεί αρνητικά ή θετικά, είναι στην απόλυτη δικαιοδοσία μας και ελεύθερη μας βούληση .\nΚανόνας για την νταρμική παροχή και διευθέτηση χρημάτων, είναι να είμαστε\nΈνα άλλο ερώτημα είναι τι κάνουμε με τα χρήματα, πως αξιοποιούμε τα χρήματα;\nΕίναι μια δοκιμασία συνειδησιακά, κατά πόσο χρειαζόμαστε ανέσεις, με το σκεπτικό ότι για να ρέει αβίαστα και νταρμικά η ενέργεια, δεν παίρνουμε από το Σύμπαν, περισσότερα από αυτά που χρειαζόμαστε.\nTα Χρήματα είναι ενέργεια, που αν την εκφράσουμε κατάλληλα, επιστρέφει σε μας ως μια ολική επάρκεια νομίμου μέσου αποζημίωσης, για να χρησιμοποιηθεί σαν αντάλλαγμα για αγαθά και υπηρεσίες.\nΣτην αρχική τους μορφή/ενέργεια τα χρήματα έχουν ήδη διανεμηθεί σε ίσα μέρη σε όλες τις ψυχές του πλανήτη, και μια ίση ευκαιρία υπάρχει αυτή την στιγμή για κάθε άτομο να χαρεί μια πλήρη ορατή αφθονία. Εσείς είστε τα χρήματά σας. Τα Χρήματα σας είσθε εσείς\nδημιουργώντας μια βαθύτερη κατανόηση των χρημάτων για ατομική αφθονία.\nΠως εκφράζουμε την ενέργειά μας, την ίδια μας την ουσία?\nΜέσω των σκέψεων, αισθήσεων, λέξεων και σωματικών δραστηριοτήτων, όλα συνδυασμένα σε ένα καθημερινό πρόγραμμα διαλογισμού, ελεγχόμενου οραματισμού, έντονης αγάπης, χαρούμενης ευχαριστίας, λεκτικής ακακίας και σωστής πράξης., για τον άμεσο σκοπό να καλλιεργήσουμε το ενεργειακό μας πεδίο, για τον θερισμό των χρημάτων.\nΠηγή όλων των κακών δεν είναι τα χρήματα, όπως πολύ περιοριστικά και εσφαλμένα λειτουργεί αυτή η πεποίθηση, αλλά η υπερβολή και η λατρεία, και ο αποθησαυρισμός των χρημάτων.\nΚαι για να αποκατασταθεί συνειδησιακά όλη αυτή η σκεπτομορφή.\nΤα «χρήματα» είναι απλώς ένα μέσο ανταλλαγής, η ενέργεια η οποία γίνεται ορατή.\n* Αντί να εξισώνονται με την απληστία, τον εγωισμό, την εκμετάλλευση, αντί να γίνουν δεσμά της προσωπικότητας, για άντληση αξίας και κύρους, μπορούν να μετουσιωθούν σε καλοσύνη, γενναιοδωρία, την καλή θέληση, την ελευθερία, ισοτιμία, για την καλλιέργεια της Συνειδητότητας μας , της εξέλιξης του ενεργειακού μας πεδίου της συνειδητότητας..\nΜπορούμε να διαλογιστούμε επάνω σε μια ή περισσότερες δηλώσεις κάθε μέρα για να διατηρήσουμε την δόνηση της Αφθονίας στην Συνειδητότητας μας.\n* Με αποστασιοποίηση στο αποτέλεσμα, επικεντρωμένοι σε ευγενείς στόχους, για το καλό της ολότητας.\n*Χρειάζεται να σταματήσουμε να συνδέουμε τα χρήματα με την Ασφάλεια και τη αξία μας., ότι τα χρήματα είναι η ουσία μας, οι πόροι μας, η υποστήριξή μας, η ασφάλειά μας, η βεβαιότητα μας.\nΕμπιστοσύνη στην Εσωτερική μας ασφάλεια και αξία, εμπιστοσύνη στους άλλους, σαν εκφράσεις του Θείου, εμπιστοσύνη στην διάνοια και σοφία των Συμπαντικών νόμων , γιατί οι ορατοί πόροι έρχονται μέσω άλλων ψυχών σ’ αυτόν τον πλανήτη.\nΑφού οι άνθρωποι είναι η ενέργεια των χρημάτων, στην πραγματικότητα μοιραζόμαστε τους εαυτούς μας, την ουσία μας, μεταξύ μας.\nΌπου υπάρχει ενδιαφέρον για το συνειδησιακό καλό, το Σύμπαν φροντίζει γι αυτό. Χρειάζεται να διατηρηθεί αυτή η ροή της ενέργειας. Δίνοντας ευτυχία στον άλλον, με την προσφορά μας, το Σύμπαν το επιστρέφει στην μορφή που το χρειαζόμαστε, για να είμαστε ευτυχισμένοι, και με πληρότητα.\nΟ καλύτερος τρόπος για να θέσουμε σε λειτουργία τον Νόμο της Προσφοράς, είναι να πάρουμε την απόφαση συνειδητά, να προσφέρουμε κάτι, σ’ οποιονδήποτε με τον οποίο ερχόμαστε σε επαφή. Δε χρειάζεται να είναι υλικό ούτε κατ’ ανάγκην ακριβό. Μπορεί να είναι ένα λουλούδι, μια φιλοφρόνηση, ένα χαμόγελο, ένας ευγενικός χαιρετισμός, μια προσευχή, ένας θετικός λόγος.\nΕξ άλλου τα πιο σπουδαία δώρα, είναι τα μικρά πράγματα στην ζωή, είναι τα πνευματικά, τα συναισθήματα, η αγάπη, η ενεργειακή συμπαράσταση, η προσευχή, η ευλογία.\nΟι πιο ισχυρές μορφές προσφοράς δεν είναι υλικές\nΜπορείτε να προσφέρετε έναν θετικό λόγο και σκέψη, μία ζεστή συμπαράσταση, με ένα χαμόγελο, με μια αγκαλιά, προσφέροντας μια κάρτα με ένα αισιόδοξο μήνυμα, ή αναγράφοντας τα καλά σας συναισθήματα για το πρόσωπο που αναφέρεστε, μια φιλοφρόνηση που την πιστεύετε, μια προσευχή, μια ευχή.\nΜπορείτε να τα προσφέρετε σε όποιον συναντάτε, όπου κι αν βρίσκεστε, ακόμη και νοερά, αν έχετε θέμα με την εξωτερίκευση των συναισθημάτων, ή τον φόβο έκθεσης.\nΤα δώρα της φροντίδας, της τρυφερότητας, της προσοχής , της εκτίμησης, της αγάπης, είναι μερικά από τα πολύτιμα δώρα που μπορούμε να προσφέρουμε, και δεν κοστίζουν απολύτως τίποτα, πέραν από την απελευθέρωση και υπέρβαση των προσωπικών αναστολών και φραγμών μας, των σκεπτομορφών και πεποιθήσεών μας, του «εγώ» μας\nΌταν συναντάτε κάποιον, μπορείτε σιωπηλά και νοερά να του εύχεστε ευτυχία, χαρά, ευημερία, να τον ευλογείτε, με την έννοια να φύγει από την άγνοια της πνευματικής του φύσης, κ αι να συνδεθεί με τον ανώτερο πνευματικό εαυτό του.\nΜε την προσευχή, την ευλογία, συνδεόμαστε με το Σύμπαν, και επιστρέφουν σε εμάς.\nΌταν έχουμε δυσκολία να προσφέρουμε και να δεχθούμε, δεν συνδεόμαστε με την κυκλοφορία της ενέργειας, και εμποδίζουμε την ροή της προς εμάς, με τον νόμο του Κάρμα γίνεται επιστροφή της ενέργειας.\nΈνα μέρος της εξέλιξής μας, είναι και η αύξηση της επιρροής , της επίδρασής μας.\nΗ ζωή είναι ένας αέναος χορός της συνείδησης, η οποία εκφράζεται σαν μια δυναμική ανταλλαγή νοητικών παλμών στον μικρόκοσμο και τον μακρόκοσμο, ανάμεσα στο\n*ΑΝΑΛΟΓΙΣΤΕΙΤΕ ΤΑ ΕΜΠΟΔΙΑ ΣΧΕΤΙΚΑ ΜΕ ΤΟΝ ΙΙ ΝΟΜΟ ΤΗΣ ΠΡΟΣΦΟΡΑΣ ΚΑΙ ΑΠΟΔΟΧΗΣ\n*ΤΙ ΔΥΣΚΟΛΕΥΕΣΤΕ ΝΑ ΔΕΧΘΕΙΤΕ\n*ΤΙ ΣΑΣ ΔΥΣΚΟΛΕΥΕΙ ΝΑ ΠΡΟΣΦΕΡΕΤΕ,\n* ΠΟΥ ΔΥΣΚΟΛΕΥΕΣΤΕ ΝΑ ΔΩΣΕΤΕ, ΣΕ ΣΧΕΣΗ ΜΕ ΤΟΝ ΕΑΥΤΟ ΣΑΣ Ή ΜΕ ΤΟΥΣ ΑΛΛΟΥΣ\nΒΙΩΜΑ ΤΗΣ ΑΦΘΟΝΙΑΣ ΣΕ ΌΛΑ ΤΑ ΕΠΙΠΕΔΑ ΜΕΣΩ ΤΟΥ ΔΙΑΛΟΓΙΣΜΟΥ\nΒιώνοντας στην σιωπή το πεδίο των απεριόριστων δυνατοτήτων ,απέκτησε την συνειδητότητα της μεγάλης αφθονίας της πνευματικής ουσίας, που ρέει από το Κέντρο της Ύπαρξής σου στο ΕΓΩ ΕΙΜΑΙ… μια συνεχής, απεριόριστη δύναμη, χωρίς τέλος.\nΑφομοίωσε και δέξου την απεραντοσύνη της ροής, μετά απελευθέρωσε αυτή την πληρότητα προς όλο τον κόσμο, ώστε να έχουν όλοι αφθονία, συμπεριλαμβανομένου και του εαυτού σου.\nΒίωσε αυτή την αίσθηση της αφθονίας, ως μια συνεχή ροή φωτός που σε συνδέει με όλες τις ψυχές της Γής.\nΝιώσε, το φως να ακτινοβολεί μέσα από σένα, και να συμπεριλαμβάνει όλη την ανθρωπότητα. Η συνεχής ροή του φωτός είναι η γέφυρα πάνω στην οποία οι ορατοί πόροι θα ταξιδέψουν προς εσένα\nΑφού γίνει η σύνδεση του φωτός, δες τους ορατούς πόρους να επιστρέφουν σε σένα με κύματα καλών πραγμάτων, και γεγονότων. Να ρέουν προς εσένα σαν κύματα.\nΚατόπιν δες τον εαυτό σου να χρησιμοποιεί αυτούς τους πόρους, για αγαθούς αγνούς σκοπούς, με ειρήνη, αγάπη και χαρά.\nΧρειάζεται να διατηρήσεις την επαφή με το φώς, και την γέφυρα σύνδεσης με αγάπη.\nΟι σκέψεις, Συναισθήματα και λέξεις και πράξεις μας χρειάζεται συνεχώς να συνδέονται με αγάπη.\nΕΦΑΡΜΟΓΗ ΤΟΥ ΝΟΜΟΥ ΤΗΣ ΠΡΟΣΦΟΡΑΣ ΚΑΙ ΑΠΟΔΟΧΗΣ\nΑς δεσμευτούμε να θέσουμε σε εφαρμογή τον Νόμο της Προσφοράς, ακολουθώντας τα παρακάτω βήματα:\n1. Όπου και να πηγαίνω, και σ’ όποιον κι αν συναντώ, θα προσφέρω ένα δώρο.\nΈνα θετικό λόγο, ένα λουλούδι, μια προσευχή, μια φιλοφρόνηση, μια αγκαλιά,\nΣυμμετέχοντας στην ροή της αφθονίας ,της χαράς, του πλούτου, της αγάπης στην ζωή μου και στις ζωές των άλλων συνανθρώπων μου.\n2. Αποφασίζω να δεχθώ με ευγνωμοσύνη όλα τα δώρα που μου προσφέρει η ζωή.\nΤα δώρα της φύσης, τον φωτεινό ήλιο, το κελάηδισμα των πουλιών, την ανοιξιάτικη βροχή, το πρώτο χιόνι του Χειμώνα. Θα είμαι επίσης ανοιχτός στις προσφορές των άλλων όποια μορφή κι αν έχουν- υλική ή πνευματική, χρήματα, καλά λόγια , ευχές,\n3. Αποφασίζω να διατηρώ την ροή, κυκλοφορία της αφθονίας σε όλες τις μορφές της στην ζωή μου, παίρνοντας και δίνοντας τα πιο πολύτιμα δώρα, τα αγαθά της τρυφερότητας, της εκτίμησης, της αγάπης, του νιαξίματος,\n4. Κάθε φορά που θα συναντώ κάποιον θα του εύχομαι σιωπηλά, νοερά, κάθε ευτυχία, χαρά κι ευημερία στην ζωή του. Θα τον ευλογώ, με την έννοια να συνδεθεί με την πνευματική του ουσία, και αληθινή ανώτερη του φύση.


Ανεξάρτητοι - Κυνηγοί: Χρήμα και καρέκλα οδήγησαν στο «διαζύγιο»\nΑνεξάρτητοι – Κυνηγοί: Χρήμα και καρέκλα οδήγησαν στο «διαζύγιο»\nΗ συνεργασία «Ανεξάρτητων» και «Κυνηγών» χάλασε πριν ακόμη μπούμε για τα καλά στην προεκλογική εκστρατεία\nΗ βδομάδα που πέρασε έφερε μεγάλη αναταραχή στα κόμματα και τους συνδυασμούς, με αποκορύφωμα το διαζύγιο των «Ανεξάρτητων» της Άννας Θεολόγου με το Κίνημα Ενωμένων Κύπριων Κυνηγών (ΚΕΚΚ). Ακολούθως και παρά τα όσα διατράνωνε μέχρι πρόσφατα, η Άννα Θεολόγου αποφάσισε να εγγράψει το Κίνημά της ως κόμμα και να κατέλθει στις εκλογές μόνη της…\nΣύμφωνα με την κα Θεολόγου, ο λόγος που διέκοψε τη συνεργασία είναι η γνωμάτευση του Γενικού Εισαγγελέα στην οποία αναφέρει ότι ένα κόμμα για να κατέλθει στις εκλογές θα πρέπει να το πράξει με το όνομα και το σήμα που είναι εγγεγραμμένο στο μητρώο πολιτικών κομμάτων. Το ΚΕΚΚ είναι εγγεγραμμένο ως κόμμα, ενώ οι «Ανεξάρτητοι» της Άννας Θεολόγου δεν είναι. Ως εκ τούτου, για να γίνει κάτι τέτοιο θα έπρεπε οι Ανεξάρτητοι να κατέλθουν υπό το ψηφοδέλτιο των Κυνηγών. Η κα Θεολόγου προέτρεξε να δηλώσει ότι η απόφαση για διαζύγιο ήταν από κοινού. Ωστόσο, αργότερα, οι Κυνηγοί εξέδωσαν μια καταιγιστική ανακοίνωση στην οποία αναφέρουν ότι για το γεγονός ενημερώθηκαν από τα ΜΜΕ. Επίσης, κατέθεσαν τη δική τους θέση σχετικά με την πορεία της συνεργασίας τους, στην οποία αναφέρουν ότι η Άννα Θεολόγου τούς ξεγέλασε και ότι ο λόγος που ανέφερε -το θέμα που προέκυψε με το όνομα- είναι ανυπόστατος αφού θα μπορούσε να επιλυθεί και ήταν απλά η αφορμή.\nΣύμφωνα με τους Κυνηγούς, ο λόγος αυτός είναι απλά η αφορμή. Όπως εξηγούν, «όταν αποφάσισε να συνεργαστεί μαζί μας το όνομα του Κινήματός μας ήταν το ίδιο με τώρα, Κίνημα Ενωμένων Κύπριων Κυνηγών!\nΠολλές φορές με τον πιο κατηγορηματικό τρόπο μάς ανέφερε ότι δεν επιθυμεί να εγγράψει πολιτικό κόμμα γιατί ήταν ενάντια στις αρχές της. Πάντα κατηγορηματική στην εγγραφή νέου πολιτικού κόμματος, αφού όπως έλεγε η κα Θεολόγου, το δικαίωμα για τη δεύτερη κατανομή των ψήφων θα πετύχαινε μέσω του δικού μας εγγεγραμμένου πολιτικού Κινήματος». Προσθέτουν ότι σε συνάντηση που είχαν έδωσαν «ξεκάθαρα δύο εισηγήσεις προς την κα Θεολόγου για να ξεπεραστεί το θέμα με το όνομα». Μετονομασία του εγγεγραμμένου ΚΕΚΚ σε «Ανεξάρτητοι – Κίνημα Ενωμένων Κύπριων Κυνηγών», ή εγγραφή από κοινού, νέου πολιτικού κινήματος και πάλι με την ονομασία «Ανεξάρτητοι – Κίνημα Ενωμένων Κύπριων Κυνηγών» ή κάτι ανάλογο. Ωστόσο, η κα Θεολόγου μετά από 8 περίπου μήνες συνεργασίας, μας πρότεινε ότι τελικά θέλει να γράψει νέο πολιτικό κόμμα, με τον ορό να μην υπάρχει σε αυτό το νέο κόμμα καθόλου η λέξη Κυνηγός ή Κυνήγι. Σημειώνουν ότι «η κα Θεολόγου έχει καταπατήσει τα συμφωνηθέντα και έχει εκμεταλλευτεί τους κόπους μας» και ότι «όλες αυτές οι προφάσεις έχουν άλλες σκοπιμότητες από πλευράς της κας Θεολόγου». Μάλιστα, αναφέρουν ότι «διαφυλάσσουμε όλα τα νόμιμά μας δικαιώματα για οποιεσδήποτε παράπλευρες απώλειες, αφού έχουν δαπανηθεί τεράστια ποσά για να γίνει κατορθωτή αυτή η συνεργασία».\nΌλος ο καβγάς για το χρήμα και την καρέκλα\nΕκτός από την αρχηγεία του κόμματος, η οποία σύμφωνα και με το νόμο λαμβάνει απευθείας βουλευτικό έδρανο χωρίς να χρειάζεται ψήφο, σύμφωνα με πληροφορίες μας το διαζύγιο είχε κυρίως οικονομικά κίνητρα. Σύμφωνα με πληροφορίες μας, ο μεγάλος καβγάς έγινε για το διαμοιρασμό της κρατικής χορηγίας. Η κρατική χορηγία δίνεται στα κοινοβουλευτικά κόμματα ανάλογα με τα ποσοστά που έλαβαν στις βουλευτικές εκλογές. Επομένως, η χορηγία θα γινόταν έμβασμα στο ΚΕΚΚ που αποτελεί κόμμα -σε αντίθεση με αυτό της κας Θεολόγου. Το ΚΕΚΚ αποφάσισε όπως διαμοιράσει τα χρήματα στις επαρχιακές επιτροπές των κυνηγών, κάτι που προφανώς δεν μπορούσε να γίνει αποδεκτό.\nΗ όλη εξέλιξη της συνεργασίας με τους Κυνηγούς δεν θα έπρεπε να εκπλήσσει, καθώς αποτελεί συνέχεια της σύντομης πορείας που είχε μέχρι σήμερα στην πολιτική του τόπου η κα Θεολόγου. Αρχικά, η Άννα Θεολόγου βρισκόταν στην Αλληλεγγύη υπογράφοντας την ιδρυτική της διακήρυξη, μετά πήγε στη Συμμαχία Πολιτών με την οποία εξελέγη βουλευτής και στη συνέχεια αποχώρησε δημιουργώντας τους «Ανεξάρτητους».\nΚαμία τοποθέτηση σε ουσιαστικά ζητήματα\nΟυσιαστικά πρόκειται για το ίδιο έργο που είδαμε την περασμένη πενταετία με τον κ. Λιλλήκα. Μωσαϊκό απόψεων, άτομα από διαφορετικές αφετηρίες/απόψεις που ενώνονται μόνο κάτω από μια γενική ταμπέλα: «Ανεξάρτητοι Πολίτες». Επί της ουσίας, όμως, το περιεχόμενο των θέσεων μπάζει νερά. Με μια απλή ανάγνωση στις θέσεις των Ανεξάρτητων, δύσκολα θα διαφωνήσει κανείς, επειδή ακριβώς σε κρίσιμα και ευαίσθητα θέματα δεν παίρνουν θέση. Για παράδειγμα, δεν γίνεται καμία αναφορά στη λύση που ζητά το Κίνημα σε σχέση με το Κυπριακό. Δεν γίνεται καμία αναφορά σε Διζωνική Δικοινοτική Ομοσπονδία. Επίσης, δεν λένε αν συμφωνούν με τη φορολόγηση του πλούτου, ούτε με το κατά πόσον συμφωνούν με τα αιτήματα του ΛΟΑΤΙ κινήματος.\nΣε ό,τι αφορά τα εργασιακά ζητήματα, στο πρόγραμμα των Ανεξάρτητων κατατίθεται η θέση ότι «όλοι οι εργαζόμενοι θα έχουν σύμβαση εργασίας που να καλύπτει τη μισθοδοσία και την καταβολή όλων των προβλεπόμενων εισφορών προς το ΤΚΑ και το ΓεΣΥ». Πρόκειται για μια πολύ γενική θέση, η οποία μπάζει από παντού, αφού δεν τοποθετείται επί των πιο σοβαρών ζητημάτων. Αποφεύγουν να τοποθετηθούν κατά πόσο δέχονται την κατάσταση που έχει δημιουργηθεί με τα ατομικά συμβόλαια. Ακόμα, δεν γίνεται καμία αναφορά σε συλλογικές συμβάσεις, για επέκτασή τους και επέκταση και των δικαιωμάτων. Ούτε μπορεί κάποιος να βρει θέσεις για «δύσκολα θέματα», όπως το προσφυγικό/μεταναστευτικό.\nΣτις 3 Δεκεμβρίου, η κα Θεολόγου κατέθεσε πρόταση νόμου για να τροποποιηθεί ο Περί Λοιμοκαθάρσεως Νόμος και να έχει αρμοδιότητα έκδοσης διαταγμάτων η Βουλή. Στις 6 Ιανουαρίου καλούσε τον Πρόεδρο να ενεργοποιήσει το Άρθρο 183 του Συντάγματος για κήρυξη κατάστασης έκτακτης ανάγκης, δηλαδή να πάρει ο Πρόεδρος και το Υπουργικό όλες τις εξουσίες και να κυβερνούν με διατάγματα για δύο μήνες.\nΕπίσης, αν και εμφανίζεται συχνά ως ειδικός για θέματα εκποιήσεων, στα πέντε χρόνια θητείας στη Βουλή η κα Θεολόγου κατέθεσε μόλις μία πρόταση νόμου για τις εκποιήσεις για απαγόρευση εκποίησης ακινήτων ενυπόθηκων δανείων που συνάφθηκαν πριν την 9η Σεπτεμβρίου 2014. Η πρόταση απορρίφθηκε καθώς δεν εξυπηρετούσε συνεπείς δανειολήπτες και δεν διαχώριζε τους αδύναμους δανειολήπτες από τους στρατηγικούς κακοπληρωτές.\n• Θεολόγου: «Ο λαός έχει επιλέξει την διαφθορά τη διαπλοκή και τα σκάνδαλα»\n• Αυλαία στην προεκλογική σήμερα – Το μήνυμα των κομμάτων στον Άστρα 92.8\nΠροηγούμενο άρθροΛάρνακα: Μεγάλα σχέδια για την πλατεία Βασιλέως Παύλου, υπό μια προϋπόθεση\nΕπόμενο άρθροΣυνέντευξη – Ν. Συλικιώτης: Η διαφθορά στην Κύπρο είναι ζήτημα θεσμικής διαπλοκής


POLITIKO SAFARI: ΤΟΥ... ΞΕΦΥΓΕ ΤΟΥ ΤΣΙΠΡΑΛΕΞΗ και «ΑΜΟΛΥΣΕ» ΤΑ ΠΕΡΙ ΑΝΑΣΤΟΛΗΣ...!!!\nκαι ότι η φράση αυτή δεν προδιαγράφει αλλαγή στάσης του ΣΥΡΙΖΑ στο μείζον αυτό θέμα.\n«Οι εξηγήσεις δόθηκαν εγκαίρως και από καρδιάς και από τον ίδιο τον...Πρόεδρο Α. Τσίπρα, στον Κοινοβουλευτικό εκπρόσωπο Π.Λαφαζάνη και τον Γραμματέα της ΚΟ του ΣΥΡΙΖΑ, Ν. Βούτση.\nΚατά τα άλλα αυτό το αλυσωδεμένο ανθρωπάκι και πολιτικό «βλαχάκι» θα μας σώσει από την... κρίση...!!!\nΑναρτήθηκε από POLITIKOSAFARI στις 11:14 π.μ.\nΑνώνυμος 21 Απριλίου 2013 - 6:44 μ.μ.\nΙστοσελιδα που υποστηριζει την ΝΔ γελοιοποιει και θαβει τον Κωστα Καρμανλη


Σκέφτομαι ...άρα ζω: Βουτιά στο κενό\nΝωρίς το πρωί. Στα γνωστά λημέρια. Ναι εδώ είμαι, όχι στο παγκάκι, στο βράχο. Που τον βαφτίζω θρόνο μου. Κάθομαι, ανάβω τσιγάρο κι αγναντεύω. Όπως ο Ξέρξης την ναυμαχία της Σαλαμίνας. Να αναλύω την δικιά μου, εσωτερική ναυμαχία.\nΚάθε κίνηση των ματιών και άλλη εικόνα. Ψηλά, γαλανός ουρανός, με έναν ήλιο να καίει και λίγα σύννεφα ταξιδιάρικα, να στριφογυρίζουν, σαν κορμιά σε ένα αέναο ερωτικό παιχνίδι. Μέχρι να σκορπίσουν και να διαλυθούν. Μπροστά η θάλασσα, μπλέ κήπος με τα κύματα σαν άσπρες μπαμπακιές να ξεφυτρώνουν από παντού. Δεξιά κι αριστερά το μάτι να χάνεται στο πράσινο. Και προς τα κάτω το κενό. Που μοιάζει αγκαλιά, όμοια μ αυτή που με είχες φυλακίσει προχθές. Να μου κλείνει πονηρά το μάτι να βυθιστώ μέσα της. Κι ένας αέρας δυνατός να σφυρίζει γύρω μου. Θεριό η φύση. Όμως εδώ αισθάνομαι ασφαλής. Δεν κινδυνεύω από κανένα. Κανείς δεν μπορεί να με βλάψει. Με προστατεύει το θεριό, η μάνα φύση.\nΚοιτάζω δίπλα και βλέπω τη σκιά μου. Την φωτογραφίζω. Ναι αυτό κατάντησα, μιά σκιά. Η σκιά του εαυτού μου. Η ίδια σκιά που βλέπω όταν κοιτάζω στον καθρέφτη. Εχω σταματήσει να φοράω τα γυαλιά μου μπροστά στον καθρέφτη. Φοβάμαι γι αυτό που θα δω. Φοβάμαι να δω το πρόσωπό μου καθαρά. Η σκιά μου. Μου 'ρχεται στο μυαλό ένα τραγούδι. Σφυρίζω το ρυθμό: "άσε με να φύγω, σε παρακαλώ... είμαι μιά σκιά δίπλα σ' ένα φως". Οι νότες χάνονται μέσα στο σφύριγμα του αέρα. Σαν μιά νότα νιώθω κι εγώ. Ένα ντο ή μήπως ρε. Μια νότα που ψάχνει να βρει τη θέση της στο πεντάγραμμο.\nΚι άλλες φορές νιώθω σαν όγκος. Ενας κακοήθης καρκίνος. Που έχει βαλθεί να μολύνει τις ψυχές μας. Τη δική σου και τη δική μου. Όμως όχι, δεν είμαι κακοήθης όγκος. Μια καλοήθης πληγή είμαι. Που την αφήνω να χάσκει ανοιχτή πάνω στο δέρμα μου. Που δεν την φροντίζω, παρά μόνο λίγο, όσο χρειάζεται γιά να μη με σκοτώσει. Την αφήνω εκεί, ίσως για να δοκιμάσω τις αντοχές μου, να ανακαλύψω τα όρια μου.\nTemperature alarm στο πίσω μέρος του μυαλού μου. Memory stack overflow. Πόσα να χωρέσει και πόσα να διαχειριστεί. Στο input οι πληροφορίες να ρέουν ποτάμι. Στο output, access denied.\nΉσουν εδώ, πήγες αλλού. Δεν μένεις εκεί, πηγαινοέρχεσαι. Σε ρωτάω γιατί. Απαντάς δεν ξέρω. Βουρκώνεις, κλαίς. Μη μου το κάνεις αυτό. Το ξέρεις. Είναι η Αχίλλειος πτέρνα μου. Δεν αντέχω να σε βλέπω να κλαίς. Τα ξεχνάω όλα. Το ξέρω, δεν το εκμεταλεύεσαι. Αλλά τι να κάνω? Κάποιες στιγμές νιώθω σαν πουτάνα. Όχι σαν αυτές τις έντιμες. Μιά άτιμη, αρσενική πουτάνα. Δεν το αντέχω άλλο αυτό. Αλλά και να σε χάσω δεν θέλω. Πρέπει να βρω τη δύναμη. Να φανώ δυνατός. Και να σου πω "άντε γαμήσου". Ωχ Θεέ μου, ούτε κι αυτό. Γιατί ξέρω και ξέρεις να διαβάζουμε πίσω απ' τις λέξεις. Και πίσω από ένα μεγαλοπρεπές "άντε γαμήσου", κρύβεται ένα ακόμα πιό μεγάλο "σ' αγαπώ".\nΔεν μ' αφήνεις. Κρατιόμαστε ακόμα. Μου είναι τόσο δύσκολο να κάνω εγώ αυτό το βήμα. Μου είναι πιό εύκολο να κάνω όμως το άλλο. Αυτό στο κενό, μάλλον στην αγκαλιά που χάσκει από κάτω μου. Κι αν κάτι με κρατάει ακόμα, είναι ο φόβος, πως έτσι σφιχτά που κρατιόμαστε, θα σε παρασύρω μαζί μου.\nMeli Kanella Παρασκευή, Μαρτίου 22, 2013\nΟύτε βουτιά στο κενό..ούτε αντε γαμήσου που κρύβουν σ'αγαπω.. γιατί αν υπάρχει κάτι τοτε καλό είναι να μην κρύβεται. Οτι και αν είναι αυτό. Παρ'ολα αυτά,οι λέξεις μόνες τους δεν πληγώνουν, συνήθως πληγώνουν οι πράξεις..και αν συνοδεύονται και από άσχημες λέξεις τότε εκεί είναι που όλα τελειώνουν...\nΜερικές φορές είναι δύσκολο να κάνουμε ένα βήμα, είτε μπροστά, είτε πίσω.. όμως, κάπου πρέπει να πηγαίνουμε, να έχουμε μια κατεύθυνση, ένα προορισμό. Και μερικοί δρόμοι συναντιούνται..αργά ή γρήγορα.. και σίγουρα όλο και κάποιος συνοδοιπόρος θα βρεθεί, είτε νέος είτε παλιός γνώριμος..αυτες είναι οι εκπλήξεις σε κάθε ταξίδι της ζωής μας.\nΕύχομαι να βρείς την κατεύθυνσή σου και να μην διστάσεις να κάνεις το βήμα.. όχι στο κενό όμως αλλά στο έδαφος..\nGeorgeG Κυριακή, Μαρτίου 24, 2013\nΜελένια μου, συνήθως γράφω εν θερμώ. Και ίσως δεν είναι πολύ σαφές τι εννοώ με τη βρισιά. Οχι δεν χρησιμοποιώ τέτοιες εκφράσεις. Εκείνο που ήθελα να πω ήταν, ότι ακόμα κι αυτό αν έλεγα, επειδή ακριβώς θα έκανε εντύπωση αν ακουγόταν από μένα, δεν θα είχε αυτή την έννοια.\nΚι εγώ μου το εύχομαι, στο πίσω μέρος του μυαλού μου κι εγώ ισως ελπίζω. Απλά περιγράφω το τώρα και μία πολύ δύσκολη συναισθηματική κατάσταση που βιώνω. Πολύ μπερδεμένη. Ελπίζω να βγω αλώβητος.\nΣε ευχαριστώ, να είσαι πάντα καλά.\nΑνώνυμος Σάββατο, Μαρτίου 23, 2013\nΚανένα βήμα δεν είναι εύκολο. Κάθε βήμα χρειάζεται προσοχή και σκέψη.\nΟι Κινέζοι λένε πως κάθε μεγάλο ταξίδι ξεκινά με ένα βήμα, ωστόσο κανείς δεν εγγυάται πως το ταξίδι θα είναι ευχάριστο, οπότε ελπίζεις μόνο να είναι ενδιαφέρον. Ωστόσο, κάποιες φορές είναι αναγκαίο να κάνουμε ένα βήμα πίσω, να βγούμε λίγο απ' τα όρια μας και να κοιτάξουμε την κατάσταση αντικειμενικά, με μάτια ουδέτερα. Δεν είναι εύκολο μα συχνά είναι αναγκαίο.\nΕγώ εύχομαι όποιο και αν είναι το επόμενο σου βήμα να μην σε οδηγήσει στο κενό, μα στον δικό σου προσωπικό παράδεισο! :)\nΝα έχεις μια όμορφη ημέρα και ένα γλυκό τριήμερο.\nΓλυκειά μου Μαρίνα,\nΟπως είπα και πιό πάνω σχεδόν πάντα γράφω εν θερμώ.\nΔεν σου κρύβω ότι δεν νιώθω πολύ καλά με αυτή μου την ανάρτηση.\nΕίναι λίγο τρομακτική.. Αλλά δεν την σβήνω, την αφήνω.\nΤο ομολογώ, νιώθω να είμαι σε ένα αδιέξοδο, αλλά προσπαθώ.\nΚαι η ελπίδα μου αν θες είναι ότι σκεπτόμενος το παρελθόν, έχω καταφέρει να βγώ από το τέλμα που είχα βρεθεί. Και ίσως ήταν και δυσκολότερο.\nΝαι γαμώτο, θα τα καταφέρω.\nΝα είσαι καλά και σε ευχαριστώ για τον ιδιαίτερο λόγο σου.\nἍ λ ς Κυριακή, Μαρτίου 24, 2013\nκάποιος κάποτε μου είπε να μην το σκεφτομαι πολύ γιατί θα κάνω λάθος. Είναι όμως επιλογές που χρειάζονται μια δευτερη σκέψη. Αν όμως οι σκέψεις γίνουν πολλές και οι αμφιβολίες μεγαλώνουν τότε μάλλον κάτι δεν πάει καλά και δε θελουμε να το παραδεχτούμε, δε νομίζεις;\nευχομαι πάντως αν είναι να πέφτεις να καταλήγεις πάντοτε σε αγκαλιές που φωνάζουν μεγάλα σ'αγαπώ.\nΚαι δεύτερες και τρίτες Α λ ς μου.\nΑυτό κάνω ή τουλάχιστον προσπαθώ να κάνω.\nΣαν αλχημιστής ψάχνω τη συνταγή να κάνω την αδυναμία, δύναμη και αυτοπεποίθηση. Μάλλον είμαι κοντά.\nΚαλό διήμερο να έχεις, σε ευχαριστώ\nflash Κυριακή, Μαρτίου 24, 2013\nσίγουρα θα την παρασύρεις\nκαι υπάρχει η πιθανότητα να πέσει μόνη ή πρώτη\nκάτι που σίγουρα θα γίνει αν επιλέξεις το άλλο βήμα\nτο δύο στο κενό σε τέτοιες συναισθηματικές καταστάσεις\nμπορεί να προσφέρει ηδονή\nίσως γι αυτό να διαιωνίζουμε τ'αδιέξοδα; ποιος ξέρει;\nαλλά το να μείνεις να κοιτάζεις το κενό μόνος\nαν καταλαβαίνω καλά το δέσιμο όπως το εκφράζεις\nγιατί εγώ μόνο αυτό είμαι σε θέση να καταλαβαίνω.\nτο δίλημμά σου (ή σας) πολύ μα πάρα πολύ με δυσκολεύει\nκαι εύχομαι απλά να απομακρυνθείτε όσο γίνεται γρηγορότερα\nαπό αυτό το επικίνδυνο σημείο\nπιασμένοι χέρι χέρι!\nχαίρομαι τόσο κάθε φορά που αναπνέω μια νέα σου ανάρτηση...\nΗ ψυχή σου είναι όμορφη... το ίδιο και η σκιά σου!\n:) Καλό βράδυ, ήρεμο και ξεκούραστο...\nGeorgeG Δευτέρα, Μαρτίου 25, 2013\nΑν εσύ χαίρεσαι που αναπνέεις μιά νέα μου ανάρτηση,\nπου να'ξερες τι ανάσες αισιοδοξίας μου δίνεις εσύ\nμε τα τόσο εύστοχα και γλυκά σχόλια σου.\nΝα είσαι καλά φίλη μου σε ευχαριστώ\nSideras Κυριακή, Μαρτίου 24, 2013\nΑγαπητέ μου φίλε , πέρασα να σου πω και γι΄ αυτή σου την σκέψη .Μην την αφήσεις να αλωνίζει ανεξέλεγκτη, έχω ακούσει όμοιας και εγώ τον βρυχηθμό. Κάτι θα υπάρξει που να σε κράτα πίσω ....\nΌπως και να έχει , τελικά μετά που σε διάβασα σκέφτηκα, συχνά να "αράΖΩ" στις σκέψεις σου.\nΝα έρχεσαι φίλε, να αράΖΕΙΣ όσο θέλεις.\nΠάντα ευπρόσδεκτος. Κι αν καμμιά φορά λείπω,\nμη φύγεις, εδώ δίπλα θα είμαι, σε ένα σιδεράδικο.\nΘα χαζεύω κάποιον που με σφυρί κι αμόνι\nΝα είσαι καλά, χαίρομαι που βρεθήκαμε.\nΑνώνυμος Δευτέρα, Μαρτίου 25, 2013\n''αυτο το βημα..''φοβασαι μια αποτυχημενη επαναληψη;ντρεπεσαιμηπως βαριεσαιμην ξεβολευτεις;μηπως περασε καιρος και δεν εχει νοημα πια;\nή καλυτερα να το φανταζεσαι,να'ναι ολόδικό σου;\nΑν και ανώνυμοι,\nΑριστοτέλειοι ενδιαφέροντες προβληματισμοί.\nΩραίο υλικό για σκέψη.\nΝα είσαι καλά πάντως και σε ευχαριστώ\nγια το πέρασμα σου.\nΛιακάδα ☼ Τρίτη, Μαρτίου 26, 2013\nOταν διάβασα την ανάρτηση αυτή την μέρα των γενεθλίων μου από το κινητό μου είχα τόσα πολλά να πω... σήμερα δεν ξέρω...\nΕχω νιώσει και γω ξέρεις αυτό το "Με προστατεύει το θεριό, η μάνα φύση" και το'χω νιώσει στην κυριολεξία όσες φορές εχω βρεθεί μονη μου στην αγρια φύση...\nΔεν είναι κακό να βλέπεις τη σκιά σου... Αυτό σημαίνει ότι βαδίζεις στον ήλιο... κι ότι είσαι ζωντανός... ;)\nAυτό που είναι κακό είναι να γίνεις εσύ ο ίδιος σκια... γιατί η σκια δεν έχει αυθυπαρξία αλλά εξαρτάται η ζωή της από την παρουσία φωτός...\nΕγώ όπως σε βλέπω είσαι φως από μόνος σου... απλά δεν το'χεις καταλάβει...:)\nΔοκίμασε για λίγο τη μοναχική πορεία μέσα σ'ενα σκοτεινό τούνελ και θα δεις...\nY.Γ. Τις πληγές τις φροντίζουμε ή βρίσκουμε κάποιον να μας τις γλείψει αλλιως κακοφορμίζουν.............\nGeorgeG Τρίτη, Μαρτίου 26, 2013\nΤι άλλο να πεις?\nΔεν σου λέω ευχαριστώ.\nΣτους φίλους δεν λέμε ευχαριστώ.\nΑπλα απολαμβάνουμε την ύπαρξή τους\nκαι το ενδιαφέρον τους.\nΝα είσαι καλά Λιακάδα μου.


Νέο ελαφρύ φορτηγό MAN TGE | TransportEvo.gr\nΕντυπωσιακή είσοδο στην αγορά των ελαφρών επαγγελματικών κάτω από τους 7,5 τόνους πραγματοποιεί η MAN, εκμεταλλευόμενη την συνεργασία της με την VW.\nΤην επέκταση της γκάμας οχημάτων της κάτω από τους 7,5 τόνους – από όπου ξεκινούσε μέχρι σήμερα- αποφάσισε και ανακοίνωσε η γερμανική κατασκευάστρια εταιρία φορτηγών. Αυτό θα το κάνει από το 2017 (η παραγωγή ξεκινά τον Απρίλιο) με ένα νέο ελαφρύ φορτηγό που φέρει την ονομασία TGE και θα επιτρέψει στη μάρκα να προσφέρει στους πελάτες της κάθε πιθανή έκδοση οχήματος από τους 3 έως τους 44 τόνους. Όπως ακριβώς δηλαδή κάνει εδώ και χρόνια ο όμιλος Daimler με την Mercedes-Benz.\nΤο νέο MAN TGE θα κατασκευάζεται σε ένα από τα πιο σύγχρονα εργοστάσια της Ευρώπης, την μονάδα παραγωγής του νέου VW Crafter στην Πολωνία και όπως θα έχετε καταλάβει τα δύο αυτοκίνητα θα είναι σχεδόν πανομοιότυπα. Η τεχνογνωσία της VW στην κατασκευή τέτοιων οχημάτων παίζει εδώ καθοριστικό ρόλο και εγγυάται το τελικό αποτέλεσμα. Παρά τον ίδιο σχεδιασμό, για το TGE έχουν προβλεφθεί κάποιες ιδιαίτερες λεπτομέρειες με στόχο να εναρμονίσουν το όχημα με την “φορτηγατζίδικη” αισθητική που «πρέπει» να αποπνέει, βάσει των υπόλοιπων προϊόντων της γκάμας. Εκτός από τις εκδόσεις βαν και αυτές για την μεταφορά προσωπικού (κόμπι), σταδιακά θα προστεθούν εκδόσεις σασί και pick up. Τα TGE Van, σε τρία μήκη αμαξώματος και ισάριθμα ύψη οροφής θα προσφέρει ωφέλιμο όγκο φόρτωσης έως τα 18,3 κυβικά μέτρα ενώ χαρακτηριστικό των δυνατοτήτων του οχήματος είναι πως το ωφέλιμο φορτίο στην έκδοση των 3,5 τόνων ανέρχεται στα 1.500 κιλά.\nBAZEI TH ΜΑΝ ΣΤΑ ΕΛΑΦΡΑ\nΟι ομοιότητες με το Crafter είναι φυσικό να συνεχίζονται και στα μηχανικά μέρη, με δίλιτρους κινητήρες Euro 6 να αναλαμβάνουν την κίνηση των εκδόσεων του TGE. Τέσσερις είναι οι διαθέσιμες επιλογές ισχύος από τους 102 έως τους 177 ίππους ενώ η μετάδοση της κίνησης γίνεται στον εμπρόσθιο ή στον οπίσθιο άξονα ή και σε τους δύο (4×4) ανάλογα την έκδοση. Την γραμμή κίνησης συμπληρώνουν μηχανικά κιβώτια 6 σχέσεων ή προαιρετικά ένα 8άρι αυτόματο κιβώτιο με μετατροπέα ροπής.\nΗ MAN υπόσχεται κορυφαίο TCO (Total Cost of Ownership) αλλά και την υποστήριξη του πελάτη με πρωτοποριακές παροχές όπως συστήματα τηλεματικής και ειδικές εφαρμογές που βοηθούν το έργο του οδηγού.\nΤέλος, πλούσιος αναμένεται να είναι ο βασικός εξοπλισμός του TGE, ανεξαρτήτως έκδοσης, με πολλά ηλεκτρικά «καλούδια» και σύγχρονα συστήματα ενεργητικής και παθητικής ασφάλειας. Ξεχωρίζουν το σύστημα αυτόματης πέδησης έκτακτης ανάγκης με λειτουργία “city” για χαμηλές ταχύτητες και η κάμερα οπισθοπορείας με ευρυγώνια κάλυψη.\nTags: MAN, MAN TGE, MAN Truck & Bus, ελαφρα φορτηγα, φορτηγα MAN


Το Residence Le 7Eme Art 4-αστέρων βρίσκεται κοντά σε Festival de cannes μόλις 1.7 χλμ μακριά. Το ξενοδοχείο στις Κάννες προσελκύει τους επισκέπτες με το προβηγκιανό στιλ του.\nΤο Residence Le 7Eme Art βρίσκεται περίπου 10 λεπτά με τα πόδια μακριά από το κέντρο της πόλης. Το Residence Le 7Eme Art συνδέεται με άλλα μέρη των Καννών χάρη σε σταθμό των τρένων που βρίσκεται κοντά.\nΣτο Residence Le 7Eme Art στους επισκέπτες προσφέρονται δωμάτια με χώρο αποθήκευσης, θυρίδα ασφαλείας, φούρνο μικροκυμάτων, παροχές τσάι/καφέ και γκαρνταρόμπα. Ορισμένα δωμάτια βλέπουν στη θάλασσα. Επίσης διατίθενται ιδιωτικά μπάνια εξοπλισμένα με ντους, σεσουάρ και πετσετέ μπουρνούζια.\nΠαρέχοντας επιλογή πιάτων, τα Le Salon des Independants και La Fregate βρίσκονται γύρω στα 50 μέτρα μακριά.\nΤο Residence Le 7Eme Art είναι περίπου 10 λεπτά οδικώς μακριά από το αεροδρόμιο Mandelieu.\nΜέσα στις εγκαταστάσεις έχει δωρεάν στάθμευση και ανελκυστήρα.\n/ 17, Rue Perissol, Κάννες, Γαλλία / Επικοινωνία\nThe An-teak 2 αστέρων Suan Bua & 3 αστέρων Grand Lanna 3 αστέρων Tree Retro Tasala 2 αστέρων Malin 2 αστέρων Camping One-bedroom 7 Belizean Shores 3 αστέρων Relax Inn Wingate By Wyndham Airport 3 αστέρων Rodeway & 2 αστέρων Doubletree By Hilton 3 αστέρων Blue House Lighthouse 1204 Villa Magna 223 Blue Skies 3 αστέρων Tokatoka 3 αστέρων Quality 2 αστέρων Ladera 4 αστέρων


Συντήρηση οδικών αρτηριών της πόλης του Βόλου από την Περιφέρεια Θεσσαλίας - Ανάπτυξη - Δημόσια έργα - Αυτοδιοίκηση - Airetos\nΣυντήρηση οδικών αρτηριών της πόλης του Βόλου από την Περιφέρεια Θεσσαλίας\nΟλοκληρώθηκε από την Περιφέρεια Θεσσαλίας η συντήρηση κύριων οδικών αρτηριών της πόλης του Βόλου προϋπολογισμού 134.516,72 ευρώ με πόρους του Ταμείου Εθνικής Οδοποιίας (ΤΕΟ). Οι εργασίες ολοκληρώθηκαν σε σύντομο χρονικό διάστημα, ενώ πραγματοποιήθηκαν κυρίως απογευματινές και βραδινές ώρες για να μην δημιουργείται πρόβλημα στην κυκλοφορία των οχημάτων.\n«Με το έργο αυτό βελτιώσαμε την οδική ασφάλεια σε δρόμους της πόλης του Βόλου όπου το οδόστρωμα είχε παρουσιάσει φθορές λόγω της πολύχρονης χρήσης και του μεγάλου κυκλοφοριακού φόρτου που διαχειρίζεται σε καθημερινή βάση. Στόχος μας ως αιρετή Περιφέρεια είναι η ασφάλεια των μεταφορών, πολιτών και εμπορευμάτων, η μείωση της επικινδυνότητας αλλά και των επιπτώσεων τόσο στην οικονομική όσο και στην κοινωνική ζωή του τόπου. Καταβάλουμε κάθε δυνατή προσπάθεια για την αξιοποίηση των πόρων που μας διατίθενται για την υλοποίηση των αναγκαίων έργων υποδομής».\nΑπό την πλευρά του ο αντιπεριφερειάρχης κ. Γιώργος Καλτσογιάννης δήλωσε: «Η Π.Ε. Μαγνησίας και Σποράδων αξιολογώντας τις ανάγκες βελτίωσης του οδικού δικτύου, όχι μόνο του εθνικού και επαρχιακού αλλά και των κεντρικών αρτηριών των πόλεων εκτελεί τα απαραίτητα έργα για την ασφάλεια και τη βελτίωση της καθημερινότητας των πολιτών. Είναι διαρκής η προσπάθειά μας για την εξεύρεση πόρων, προκειμένου να υλοποιούνται έργα στην περιοχή».\nΣυνολικά πραγματοποιήθηκαν εργασίες συνολικής έκτασης 7.400 τ.μ. και συνολικού μήκους 1.470 μ. Αναλυτικά πραγματοποιήθηκαν οι παρακάτω παρεμβάσεις:\n1). Στην οδό Καρτάλη, από διασταύρωση Αργοναυτών έως και την διασταύρωση με Δημητριάδος, μήκους περίπου 150,00μ., κατασκευάστηκε ασφαλτοτάπητας κυκλοφορίας 1.000 m2,\n2). Στην οδό Παγασών, από διασταύρωση 2ας Νοεμβρίου έως και την διασταύρωση Αναλήψεως, στην μια κατεύθυνση της οδού (άνοδος προς Αναλήψεως), μήκους περίπου 600,00μ., κατασκευάστηκε ασφαλτοτάπητας κυκλοφορίας 4500 m2,\n3). Στην οδό Ιωλκού, από διασταύρωση Γ. Δήμου έως και την διασταύρωση Γιαννοπούλου, μήκους περίπου 600,00μ., κατασκευάστηκε ασφαλτοτάπητας κυκλοφορίας 1.100 m2,\n4) Στην οδό Αναλήψεως, από διασταύρωση Βλαχάβα έως και την διασταύρωση Καραϊσκάκη, στην μια κατεύθυνση της οδού (προς Άναυρο), μήκους περίπου 120,00μ., κατασκευάστηκε ασφαλτοτάπητας κυκλοφορίας 800 m2.\nΓια την ανακατασκευή των ασφαλτοταπήτων έγιναν οι παρακάτω εργασίες:\n-Φρεζάρισμα σε βάθος, ανάλογα με το πρόβλημα που παρουσιάζουν,\n-Εφαρμογή ασφαλτικής συγκολλητικής επάλειψης με γαλάκτωμα,\n-Διάστρωση ισοπεδωτικής ασφαλτικής στρώσης μεταβλητού πάχους,\n-Κατασκευή αντιολισθηρής στρώσης κυκλοφορίας πάχους 4εκ.,\n-Υψομετρική αναδιάταξη των φρεατίων οργανισμών κοινής ωφέλειας.\nΣημειώνεται ότι με προηγούμενη εργολαβία είχαν πραγματοποιηθεί εργασίες συντήρησης και ασφαλτόστρωσης στις οδούς Δημητριάδος, Αναλήψεως, Λαρίσης, Κ. Καρτάλη, Ελ. Βενιζέλου (Ιωλκού) και άλλες μικρές παρεμβάσεις σε κεντρικές οδούς της πόλης του Βόλου.


Το παιδί μου τρίζει τα δόντια του στον ύπνο του. Να ανησυχήσω; | InfoKids\nΑρχική › InfoBaby › 12-36 μηνών › Το παιδί μου τρίζει τα δόντια του στον ύπνο του. Να ανησυχήσω;\nΤο παιδί μου τρίζει τα δόντια του στον ύπνο του. Να ανησυχήσω;\nΠολλές φορές τα παιδιά από μικρή ακόμα ηλικία τρίζουν τα δόντια τους στον ύπνο. Περίπου 15% έως 30% των παιδιών μικρής ηλικίας σφίγγουν ή τρίζουν τα δόντια τους. Οι κύριες περίοδοι που μπορεί ένα παιδί να σφίγγει τα δόντια του είναι δύο:\nΌταν σε μεγαλύτερη ηλικία τα νεογιλά δόντια αντικαθίστανται από μόνιμα.\nΤο συνεχές σφίξιμο ή τρίξιμο που κάνει το παιδί υποσυνείδητα, μπορεί να ευθύνεται για διάφορες ενοχλήσεις που μπορεί να αισθάνεται, όπως πονοκέφαλοι, πόνοι στη γνάθο ή/και φθορά των δοντιών.\nΠροσπαθήστε να βοηθήσετε το παιδί να χαλαρώσει πριν πέσει για ύπνο. Μειώνοντας τα επίπεδα stress είναι λιγότερο πιθανό το παιδί να αντιδρά σφίγγοντας τα δόντια στον ύπνο.\nΣυμβουλευτείτε τον οδοντίατρό σας που μπορεί έπειτα από μία εξέταση να σας ενημερώσει εάν το παιδί σας σφίγγει παρά λειτουργικά τα δόντια του.\nΣυνήθως δεν απαιτείται κάποια οδοντιατρική παρέμβαση στην προσχολική ηλικία. Ωστόσο, στα μεγαλύτερα παιδιά μπορεί να είναι χρήσιμη ή κατασκευή κάποιων προσωρινών στεφανών ή ενός ενδοστοματικού νάρθηκα (πλαστικό μασελάκι νυκτός) που θα ανακουφίσει από τα συμπτώματα του προβλήματος.\nΔόντιαοδοντίατροςπαιδί και ύπνος\nΤρίτη, 10 Σεπτέμβριος, 2013 στην κατηγορία 12-36 μηνών\nΟι “Μικροί και Ανεξάρτητοι” έρχονται τα πρωινά στο My Playce


MASSACRE RECORDS - Flight Of Pegasus\nCrystal Ball, Dark Millennium, Embryonic Autopsy!\nΔιαφορετικής στόχευσης οι νέες προτάσεις της εταιρείας.\nCRYSTAL BALL – “Crysteria”\nΑν από καιρό συμπαθείτε το συγκρότημα από την Ελβετία, δεν είναι σίγουρο ότι θα ξετρελαθείτε με το νέο του άλμπουμ. Ομάδα από την οποία μπορούσε πάντοτε κανείς να περιμένει ότι θα κάνει την έκπληξη, φαίνεται ότι αυτή τη φορά δεν απέδωσε με τον καλύτερο τρόπο. Αυτό μάλλον οφείλεται απλώς στη διάθεση και τη φόρμα των μελών της, αφού συνθετικά δεν ακούγονται πειστικοί ή αρκετά ενθουσιώδεις με ό,τι παρουσιάζουν. Κακό το υλικό τους δεν είναι, αλλά δεν είναι και όσο πρωτότυπο χρειάζεται για να ξεχωρίσει στον χώρο του heavy/hard rock. Θεμιτό να αποστασιοποιηθούν λίγο από την οπτική τους.\nDARK MILLENNIUM – “Acid River”\nΤο κουιντέτο από τη Γερμανία συνεχίζει τη δική του, ξεχωριστή πορεία και διατηρεί το ενδιαφέρον όσων το γνώρισαν στις αρχές της δεκαετίας του ’90. Οι δραματικοί τόνοι του υλικού του πάντοτε το διαφοροποιούσαν από τις συνήθεις φόρμες του doom/death, οι συνθέσεις είχαν ένα ιδιαίτερο μελωδικό ύφος, η διάρθρωση των συνθέσεων είχε κάτι το δαιδαλώδες. Τα καλά χαρακτηριστικά του διατηρούνται και στο νέο του άλμπουμ, φαίνεται όμως ότι χρειάζεται μια αλλαγή στα άγρια φωνητικά και στην όλη παραγωγή. Οι συγκεκριμένες ιδέες του σχήματος θα μπορούσαν να είχαν αποτελέσει κάτι ανταγωνιστικό, η έντασή τους να είχε παρουσιαστεί εκσυγχρονισμένη.\nEMBRYONIC AUTOPSY – “Prophecies Of The Conjoined”\nΣτο αμερικανικό κουαρτέτο εντοπίζονται ο τραγουδιστής των Oppressor, Tim King, και ο κιθαρίστας της Otep, Scott Roberts, και το νέο τους άλμπουμ είναι ένα ακραιφνές δείγμα του death στο οποίο έχει παράδοση η πατρίδα τους. Αξιόπιστοι εκτελεστές, κρατούν τις συνθέσεις τους ευσύνοπτες, διαθέτουν το ρυθμικό ποδοβολητό, την κιθαριστική οξύτητα και τα ακατάληπτα φωνητικά που καθιστούν νοσηρώς απολαυστική κάθε ανάλογη εργασία. Προς επίρρωσιν των παραπάνω, λάβετε υπόψη σας ότι στη συγκεκριμένη συμμετέχουν ο James Murphy, ο Terrance Hobbs και ο Doc Coyle, όλοι τους οργανοπαίκτες με κύρος. Εδώ δεν τίθεται ζήτημα πρωτοτυπίας, η συνέπεια ευχαριστεί.


ΝΕΑ ΥΠΟΤΡΟΠΗ... - MSSociety.gr\nΤώρα είναι Σάβ Δεκ 16, 2017 2:49 pm\n#128427 από sofia13\nΔευ Αύγ 07, 2017 8:23 pm\nΠροσοχή τουλάχιστον στην αμείλικτη ζέστη ...\nΜήνες καταλάβαινα ότι δεν πάω καλά... Αποφάσισα να ζητήσω τη συνδρομή της ιατρού που εμπιστεύομαι ....και μετά τη μαγνητική που έδειξε 2 νέες ενεργές αστίες , ακολούθησα 3ήμερο σχήμα κορτιζόνης.\nΟ νούς μου -'ενοιωθα - ότι δεν ήταν πάντα στη θέση του.Ξεχνούσα ΚΑΙ σημαντικά πράγματα...Κάποιες φορές καταλάβαινα ότι είχα και αδυναμία αντιληπτικής ικανότητας.\nΜου πρότειναν σχήμα (πειραματικό απ΄ότι κατάλαβα , με την προυπόθεση να είμαι σχεδόν εσώκλειστη 2 χρόνια στο νοσοκομείο υπό στενή παρακολούθηση. Φυσικά ΑΡΝΗΘΗΚΑ )\nΑλλά μάλλον ''πρέπει'' ν΄ακολουθήσω σχήμα Tysabri σε λίγους μήνες αν είμαι αρνητική στον ιό της λευκοεγκεφαλοπάθειας\nΠΡΟΣΟΧΗ . είναι πολύ σκληρή τελικά η σκλήρυνση.\nRe: ΝΕΑ ΥΠΟΤΡΟΠΗ...\n#128430 από ποπη\nΤρί Αύγ 08, 2017 11:03 am\nsofia13 έγραψε: Μου πρότειναν σχήμα (πειραματικό απ΄ότι κατάλαβα , με την προυπόθεση να είμαι σχεδόν εσώκλειστη 2 χρόνια στο νοσοκομείο υπό στενή παρακολούθηση. Φυσικά ΑΡΝΗΘΗΚΑ )\nΣοφια ζητα ακομα καμια δυο γνωμες απο αλλους γιατρους να εχεις πιο σφαιρικη αποψη για την θεραπεια που θα ακολουθησεις. Αυτο το εσωκλειστη με παρακολουθηση μου φαινεται περιεργο...τι θα δοκιμαζαν πανω σου 2 χρονια?\nΤετ Απρ 27, 2016 2:50 pm\n#128431 από Gianna\nΤρί Αύγ 08, 2017 12:48 pm\nΠιο κάτω μια άποψη!\nΤελευταία επεξεργασία από το μέλος Gianna την Τρί Αύγ 08, 2017 12:53 pm, έχει επεξεργασθεί 1 φορά συνολικά.\nAlways laugh when you can, it is a cheap medicine.\n#128432 από Gianna\nΤρί Αύγ 08, 2017 12:49 pm\nGianna έγραψε: Σοφία,\nΣυμφωνώ με την Πόπη. Ρωτά και αλλες γνώμες! Διασταύρωσε απόψεις! Το άκουσμα και μονο "σχεδον εσώκλειστη στο νοσοκομειο για δυο χρόνια" είναι "υποτροπή" απο μονο του.\nΣκέψου παράλληλα και τα πιο κάτω. Ασκήσεις κανεις, διαλογισμους, συμπληρώματα διατροφής με ιατρική παρακολούθηση? Διατροφή? Φλέβες ελεγμένες? Φάρμακο απο γιατρό της εμπιστοσύνης σου? Ιατρικές γνώμες που ταυτίζονται κ δεν αποκλεινουν? Τώρα είσαι σε υποτροπή. Όλα βουνό σου φαίνονται... Μόλις κάτσει η σκόνη, κανει η κορτιζόνη τη δουλεια της τοτε θα δεις οτι το βουνό γίνεται βουναλακι!!\nΚρατά μας ενημερους!\n#128458 από sofia13\nΠέμ Αύγ 10, 2017 11:24 pm\nGianna , ευχαριστώ πού πήρες θέση στο πρόβλημά μου\nκαι φυσικά θα σου απαντήσω.\nΣωστή διατροφή κάνω χρόνια τώρα (παλιά αθλήτρια) . Βιταμίνες και συμπληρώματα παίρνω και θα συνεχίσω . Εναλακτικές μεθόδους ακολούθησα (πάντα με καθοδήγηση σχετικού επιστήμονα ) , αντικαταθλιπτικά αρνήθηκα να πάρω και γενικά είμαι κατά των φαρμάκων . Αρχικά που δεν ήξερα πολλά , δέχτηκα κι΄έκανα σχεδόν όλες τις Ιντερφερόνες.\nΑλλά συνεχίζει να με τσακίζει η σκλήρυνση παρόλο που αντιστέκομαι σθεναρά.\nΤο διετές το απέρριψα αβλεπί (πειραματόζωο αλλά όχι τόσο χοντρά ρε ντόκτορες).\nΚάτι που εφαρμόζεται δεκαετία στην Αγγλία μου είπαν και δε θέλησαν να μου δώσουν να διαβάσω περι τίνος πρόκειται , για να μην επηρρεαστώ αρνητικά -είπαν-\nΕννοείται ότι δε θέλω Tysabri , έίδα συνασθενείς μετά το σταμάτημά του κι΄ήταν χειρότερα απο πρίν. Μονοκλωνικό αντίσωμα (τα λέει όλα αυτό) ...\nΣε άπειρους γιατρούς πήγα , αλλά ''είναι πολλά τα λεφτά Άρη '' ...\nΣκέφτομαι να ξανακαταφύγω στη φύση , συστηματικά όμως.\nΚουρκουμά με ελαιόλαδο και μαυροπίπερο (αλλιώτικα δεν πιάνει ) και βλέπουμε.\nΦυσική κορτιζόνη . Γιατί άν ξανακάνω ώση , με τόσες κάθετες αρνήσεις μου σε όλα , ούτε στο νοσοκομείο θα με δέχονται πιά,\nΕσύ τι λές; Μ΄ενδιαφέρει πολύ η άποψή σου (καίγομαι μη σου πώ)\nΚαι πάλι σ΄ευχαριστώ και περιμένω γνώμη σου !\n#128462 από Στάθης\nΣάβ Αύγ 12, 2017 3:25 pm\nsofia13 έγραψε: Αλλά συνεχίζει να με τσακίζει η σκλήρυνση παρόλο που αντιστέκομαι σθεναρά.\nΓεια σου Σοφία. Εάν συνεχίζει μια ταλαιπωρία να μας "τσακίζει", πιστεύω ότι υπάρχει κάποιο κατάλοιπο στην συνείδησή μας, εμπόδιο το οποίο μας εμποδίζει το Δρόμο πως την απελευθέρωση, από το Υποφέρω.\nΤι μπορεί να είναι αυτό. Όταν κανείς είναι ανοιχτός στο Ταξίδι να γνωρίσει τον Εαυτό του, εκτός από την βελτίωση σε πολλές υλικές υποδομές (όπως καλή διατροφή και φυσικότερα φάρμακα που πολύ σωστά πράττεις κατά την άποψή μου), ξεκαθαρίζει αργά αλλά σταθερά και το Ταξίδι των πνευματικών υποδομών, ίσως η πιο στιβαρή βάση για την σταδιακή τελμάτωση τον προβλημάτων μας, και την μετουσίωσή τους στην εγρήγορση της πνευματικής μας εξέλιξης, όπως η κάμπια γίνεται πεταλούδα.\nΓια παράδειγμα όταν έχει κανείς να διαχειριστεί την ΣΚΠ και συνεχίζει π.χ. να καπνίζει, διαιωνίζει την κατάσταση της κάμπιας, και αρνείται να εξελιχθεί με τρόπο θαυματουργό στην μετεξέλιψη της νόσου, η οποία είναι η πεταλούδα.\nΤο άνω παράδειγμα απλά το αναφέρω χωρίς να γνωρίζω αν καπνίζεις ή όχι, απλά στην θέση του τσιγάρου μπορεί κανείς να το ανταλλάξει με οποιοδήποτε εμπόδιο διαισθητικά μας εμποδίζει να υπερβούμε την εθελημένη μας άγνοια, την εγωιστική μας κατήφεια και την ιδιοτελείς ελευθερία που νομίζουμε ότι μας ανήκει, ενώ είμαστε φορτωμένοι με δεκάδες βαρίδια διαχωρισμού από τον Αληθινό μας Εαυτό.\nΕλευθερία από το "Τσακίζομαι" είναι η απλή ανταλλαγή στο "Παραδίνομαι" ώστε να μπορέσω να γνωρίσω τον Αληθινό μου Εαυτό, τον Βοηθό μας να βρούμε Αληθινή Ελευθερία μακριά από φόβους, θυμούς, εγωισμούς, αρνητικές επιθυμίες και σκλαβωτικοί πόθοι.\nΌλα συμβαίνουν για την Αληθινή μας Ελευθερία, ακτινοβόλα Αγάπη, Ειρήνη και Χαρά. Αυτή είναι η Πεταλούδα, μόλις φτάσουμε εκεί με λίγη προσπάθεια, παύει να χρείαζεται να προσπαθούμε. Απλά "πετάμε"... απροσπάθηστα, ειρηνικά, χαρούμενα. Το μυστικό ελιξήριο της προσπάθειας είναι η Ευγνωμοσύνη, για ότι μας έχει απομείνει. Από εκεί πηγάζει η Διάθεση και Δύναμη Υπομονής μας.\nΚαλή Δύναμη Σοφία, με ευχή γρήγορης ενδυνάμωσης και απελευθέρωσης.\n#128463 από sofia13\nΣάβ Αύγ 12, 2017 3:44 pm\nΕυχαριστώ πολύ-πολύ για τις ευχές Στάθη..\nΠροσπαθώ να είμαι πάντα στη ζωή ΕΓΩ , χωρίς ψέματα και αναίτιους συμβιβασμούς.\nΣιχαίνομαι τις δηθενιές του κόσμου.\nΑλλά δε μπορώ να συμφωνήσω σε όλα μαζί σου.\nΑλήθειες δε λέμε;\nΕ κάποια είναι υπερβολικά ιδεατά για μένα . Παραπέμπουν σε φιλοσοφίες τις οποίες δεν έχω εντρυφήσει εν τω βάθει. Ψάχνομαι πάντως .\nΚαι πάλι ΕΥΧΑΡΙΣΤΩ ΣΤΑΘΗ .\n#128465 από Στάθης\nΣάβ Αύγ 12, 2017 5:32 pm\nsofia13 έγραψε: Ευχαριστώ πολύ-πολύ για τις ευχές Στάθη..\nΠιστεύω πάντως ότι έχεις αναπτύξη Ιδεατά πολύ φιλοσοφημένα εν τω βάθει, όπως αυτά της συγχώρεσης και της ψυχικής αγώγησης.\nΧρειάζεσαι παρά μόνο να προσθέσεις μερικά ακόμη, έχω την ακράδαντη Πίστη ότι αναρτήσεις σαν "Νέα Υποτροπή" θα ανήκουν στο παρελθόν γιατί θα μεταλλαχθούν σε πλήρη συγχρονισμό με τα δικά σου "Ιδεατά".\nΟ καθένας μας έχει τα δικά του μοναδικά "Ιδεατά",\nτα οποία και δεν απέχουν μα καθόλου πολύ μαρκιά.\nΒρίσκονται Εδώ να, ακριβώς στην Ευλογημένη μας Καρδιά,\nπεριμένουν να εκδηλωθούν για τον καθένα μας Χαρισματικά.\nΊσως να είναι και ο υπαρξιακός λόγος "των υποτροπών",\nγιατί άλλο νόημα δεν βγάζουν στο κόσμο "των φιλοσοφιών".\nΝα είσαι καλά Σοφία, και εγώ σε ευχαριστώ για την Δύναμη που χωρίς να αντιλαμβάνεσαι μου εμφυσείς "ραδιοφωνικά".\n#128467 από Gianna\nΣάβ Αύγ 12, 2017 6:39 pm\nΣοφία σε χαιρετω και εύχομαι κάθε μέρα να είσαι και πιο κοντά στην εξοδο απο την υποτροπή!\nΟ λογος του Στάθη παντα είναι κατάθεση στοχασμού και ωριμότητας!!\nΜας δείχνει οτι μέσα μας βρίσκονται οι κατευθυντήριες δυνάμεις που θα μας βοηθήσουν να βγούμε απο το αδιέξοδο αυτής της δοκιμασίας!\nΜε φάρο αυτον τον εμψυχωτικο λογο και προτροπή ετοιμαζουμε τα όπλα μας!!\nΚεφάλαιο βιταμίνες. (Τακτοποιημένο και υπο παρακολούθηση ειδικού)\nΚεφάλαιο άσκηση. ( όσο και να μας δυσκολεύει και να μας κουράζει πρεπει να βρει ο καθένας μας το κοκτεηλ ασκήσεων που θα τον βοηθήσει)\nΚεφάλαιο διατροφή (τα γνωρίζουμε λίγο - πολύ όλοι μας)\nΚεφάλαιο φαρμακα (θέλουμε δοκιμασμένα, αποτελεσματικά φάρμακα που να ενεργουν- τι λέω τώρα?? Τα αυτονόητα!!) απλως πλεον και εμείς οι ασθενείς ρωταμε, διασταυρωνουμε πληροφορίες, γινόμαστε πιο απαιτητικοι πελάτες των γιατρών)\nΣυμβουλή δεν μπορω να δώσω γιατί και εγώ σε αυτή τη φαση είμαι που αναζητώ λύσεις.\nΑυτό που πλεον κάνω είναι οτι κάθε πληροφορία που έρχεται στα χέρια μου την φίλτραρω. Σκέψη, στάθμιση, διασταύρωση πληροφορίας, επιφύλαξη, αμφιβολία,θετικοτητα! Αυτοι είναι οι άξονες μου πλεον.\nΕύχομαι ανάκτηση δυνάμεων και αποτελεσματικοτητα στην οποία απόφαση σου !\nΤελευταία επεξεργασία από το μέλος Gianna την Σάβ Αύγ 12, 2017 7:08 pm, έχει επεξεργασθεί 1 φορά συνολικά.\n#128468 από Gianna\nΣάβ Αύγ 12, 2017 6:44 pm\nΕπίσης θα ήθελα να σε ρωτησω αν εχεις λαβει και το θέμα ΧΕΝΦΑ υπόψη. Στο φόρουμ θα βρεις πολλές αναρτήσεις με βάθος χρονου.\nΡίξε και εκεί μια ματια!